02021R2139 — GA — 01.01.2023 — 001.001

Is áis doiciméadúcháin amháin an téacs seo agus níl aon éifeacht dhlíthiúil aige. Ní ghabhann institiúidí an Aontais aon dliteanas orthu féin i leith inneachar an téacs. Is iad na leaganacha de na gníomhartha a foilsíodh in Iris Oifigiúil an Aontais Eorpaigh agus atá ar fáil ar an suíomh gréasáin EUR-Lex na leaganacha barántúla de na gníomhartha ábhartha, brollach an téacs san áireamh. Is féidir teacht ar na téacsanna oifigiúla sin ach na naisc atá leabaithe sa doiciméad seo a bhrú

►B RIALACHÁN TARMLIGTHE (AE) 2021/2139 ÓN gCOIMISIÚN an 4 Meitheamh 2021 lena bhforlíontar Rialachán (AE) 2020/852 ó Pharlaimint na hEorpa agus ón gComhairle trí na critéir scagtha theicniúla a bhunú chun na coinníollacha a chinneadh faoina bhfuil gníomhaíocht eacnamaíoch cáilithe mar rannchuidiú substaintiúil le maolú ar an athrú aeráide nó le hoiriúnú don athrú aeráide agus chun a chinneadh cé acu a dhéantar nó nach ndéantar dochar suntasach leis an ngníomhaíocht eacnamaíoch sin d’aon cheann de na cuspóirí comhshaoil eile (Téacs atá ábhartha maidir le LEE) (IO L 442 9.12.2021, lch. 1)

Arna leasú le:









▼B

RIALACHÁN TARMLIGTHE (AE) 2021/2139 ÓN gCOIMISIÚN

an 4 Meitheamh 2021

lena bhforlíontar Rialachán (AE) 2020/852 ó Pharlaimint na hEorpa agus ón gComhairle trí na critéir scagtha theicniúla a bhunú chun na coinníollacha a chinneadh faoina bhfuil gníomhaíocht eacnamaíoch cáilithe mar rannchuidiú substaintiúil le maolú ar an athrú aeráide nó le hoiriúnú don athrú aeráide agus chun a chinneadh cé acu a dhéantar nó nach ndéantar dochar suntasach leis an ngníomhaíocht eacnamaíoch sin d’aon cheann de na cuspóirí comhshaoil eile

(Téacs atá ábhartha maidir le LEE)







Airteagal 1

Tá na critéir scagtha theicniúla chun na coinníollacha a chinneadh faoina bhfuil gníomhaíocht eacnamaíoch cáilithe mar rannchuidiú substaintiúil le maolú ar an athrú aeráide agus chun a chinneadh cé acu a dhéantar nó nach ndéantar dochar suntasach leis an ngníomhaíocht eacnamaíoch sin d’aon cheann de na cuspóirí comhshaoil eile a leagtar síos in Airteagal 9 de Rialachán (AE) 2020/852 leagtha amach in Iarscríbhinn I a ghabhann leis an Rialachán seo.

Airteagal 2

Tá na critéir scagtha theicniúla chun na coinníollacha a chinneadh faoina bhfuil gníomhaíocht eacnamaíoch cáilithe mar rannchuidiú substaintiúil le hoiriúnú don athrú aeráide agus chun a chinneadh cé acu a dhéantar nó nach ndéantar dochar suntasach leis an ngníomhaíocht eacnamaíoch sin d’aon cheann de na cuspóirí comhshaoil eile a leagtar síos in Airteagal 9 de Rialachán (AE) 2020/852 leagtha amach in Iarscríbhinn II a ghabhann leis an Rialachán seo.

▼M1

Airteagal 2a

Athbhreithniú

Le linn don Choimisiún an t-athbhreithniú dá dtagraítear in Airteagal 19(5) de Rialachán (AE) 2020/852 a dhéanamh, déanfaidh sé athbhreithniú agus measúnú ar an gá atá ann na dátaí dá dtagraítear in Iarscríbhinn I, Roinn 4.27, Roinn 4.28, Roinn 4.29, pointe 1(b), Roinn 4.30, pointe 1(b) agus Roinn 4.31, pointe 1(b) a leasú.

Aon athbhreithniú ar an dáta dá dtagraítear i bpointe (2) de Roinn 4.27 agus Roinn 4.28 a ghabhann le hIarscríbhinn I, déanfaidh sé an dul chun cinn teicniúil maidir le tráchtálú breosla timpiste-fhulangach san Aontas agus ar fud an domhain a chur san áireamh.

▼B

Airteagal 3

Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh feidhm aige ón 1 Eanáir 2022.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.









IARSCRÍBHINN I

Critéir scagtha theicniúla chun na coinníollacha a chinneadh faoina bhfuil gníomhaíocht eacnamaíoch cáilithe mar rannchuidiú substaintiúil le maolú ar an athrú aeráide agus chun a chinneadh cé acu a dhéantar nó nach ndéantar aon díobháil shuntasach leis an ngníomhaíocht eacnamaíoch sin d’aon cheann de na cuspóirí comhshaoil eile

CLÁR NA NÁBHAR 1. Foraoiseacht 1.1. Foraoisiú 1.2. Foraoisí a athshlánú agus a athchóiriú lena n-áirítear athfhoraoisiú agus athghiniúint nádúrtha foraoisí tar éis teagmhas foircneach 1.3. Bainistiú foraoisí 1.4. Foraoiseacht caomhantais 2. Gníomhaíochtaí cosanta agus athchóirithe an chomhshaoil 2.1. Athchóiriú bogach 3. Monaraíocht 3.1. Teicneolaíochtaí fuinnimh in-athnuaite a mhonarú 3.2. Trealamh a mhonarú chun hidrigin a tháirgeadh agus a úsáid 3.3. Teicneolaíochtaí ísealcharbóin a mhonarú le haghaidh iompair 3.4. Ceallraí a mhonarú 3.5. Trealamh éifeachtúlachta fuinnimh a mhonarú le haghaidh foirgneamh 3.6. Teicneolaíochtaí ísealcharbóin eile a mhonarú 3.7. Stroighin a mhonarú 3.8. Alúmanam a mhonarú 3.9. Iarann agus cruach a mhonarú 3.10. Hidrigin a mhonarú 3.11. Dubh carbóin a mhonarú 3.12. Luaith shóide a mhonarú 3.13. Clóirín a mhonarú 3.14. Bun-cheimiceáin orgánacha a mhonarú 3.15. Amóinia ainhidriúil a mhonarú 3.16. Aigéad nítreach a mhonarú 3.17. Plaistigh a mhonarú i bhfoirm phríomhúil 4. Fuinneamh 4.1. Leictreachas a ghiniúint trí bhíthin teicneolaíocht fhótavoltach gréine a úsáid 4.2. Leictreachas a ghiniúint trí bhíthin teicneolaíocht dírithe grianteasa (CSP) a úsáid 4.3. Leictreachas a ghiniúint le cumhacht ghaoithe 4.4. Leictreachas a ghiniúint le teicneolaíochtaí fuinnimh aigéin 4.5 Leictreachas a ghiniúint le hidreachumhacht 4.6. Leictreachas a ghiniúint le fuinneamh geoiteirmeach 4.7. Leictreachas a ghiniúint le breoslaí gásacha agus leachtacha in-athnuaite nach breoslaí iontaise iad 4.8. Leictreachas a ghiniúint le bithfhuinneamh 4.9. Leictreachas a tharchur agus a dháileadh 4.10 Stóráil leictreachais 4.11. Teirmeastóráil 4.12. Stóráil hidrigine 4.13. Monarú bithgháis agus bithbhreoslaí le húsáid san iompar agus monarú bithleachtanna 4.14. Líonraí tarchurtha agus dáilte le haghaidh gáis in-athnuaite agus ísealcharbóin 4.15. Téamh agus fuarú ceantair a dháileadh 4.16. Suiteáil agus oibriú teaschaidéal leictreach 4.17. Comhghiniúint téimh/fuaraithe agus cumhachta as fuinneamh gréine 4.18. Comhghiniúint téimh/fuaraithe agus cumhachta as fuinneamh geoiteirmeach 4.19. Comhghiniúint téimh/fuaraithe agus cumhachta as breoslaí gásacha agus leachtacha nach breoslaí iontaise iad 4.20. Comhghiniúint téimh/fuaraithe agus cumhachta as bithfhuinneamh 4.21. Téamh/fuarú a tháirgeadh as téamh grianteasa 4.22. Téamh/fuarú a tháirgeadh as fuinneamh geoiteirmeach 4.23. Téamh/fuarú a tháirgeadh as breoslaí gásacha agus leachtacha nach breoslaí iontaise iad 4.24. Téamh/fuarú a tháirgeadh as bithfhuinneamh 4.25. Téamh/fuarú a tháirgeadh agus dramhtheas á úsáid 4.26. Céimeanna réamhthráchtála ardteicneolaíochtaí chun fuinneamh a tháirgeadh ó phróisis núicléacha le dramhaíl íosta ón timthriall breosla 4.27. Foirgniú agus oibriú sábháilte gléasraí cumhachta núicléiche nua, le haghaidh leictreachas nó teas a tháirgeadh, lena n-áirítear maidir le táirgeadh hidrigine, trí na teicneolaíochtaí is fearr atá ar fáil a úsáid 4.28. Giniúint leictreachais ó fhuinneamh núicléach i ngléasraí atá ann faoi láthair 4.29. Giniúint leictreachais ó bhreoslaí gásacha iontaise 4.30. Comhghiniúint teasa/fuaraithe agus cumhachta ardfheidhmíochta ó bhreoslaí gásacha iontaise 4.31. Téamh/fuarú a tháirgeadh as breoslaí gásacha iontaise i gcóras téamh agus fuarú ceantair éifeachtach 5. Soláthar uisce, séarachas, bainistíocht dramhaíola agus feabhsúchán 5.1. Córais bailithe, cóireála agus soláthair uisce a thógáil, a leathnú agus a oibriú 5.2. Córais bailithe, cóireála agus soláthair uisce a athnuachan 5.3. Córais bailithe agus cóireála fuíolluisce a thógáil, a leathnú agus a oibriú 5.4. Bailiú agus cóireáil fuíolluisce a athnuachan 5.5 Dramhaíl neamhghuaiseach a bhailiú agus a iompar i gcodáin scagtha de réir foinse 5.6. Díleá anaeróbach sloda séarachais 5.7. Díleá anaeróbach bithdhramhaíola 5.8. Múiríniú bithdhramhaíola 5.9. Ábhair a aisghabháil ó dhramhaíl neamhghuaiseach 5.10. Gás láithreáin líonta a ghabháil agus a úsáid 5.11. CO2 a iompar 5.12. Stóráil bhuan gheolaíoch CO2 faoi thalamh 6. Iompar 6.1. Iompar paisinéirí d’iarnród idiruirbeach 6.2. Iompair lastais iarnróid 6.3. Iompar uirbeach agus fo-uirbeach, iompar paisinéirí de bhóthar 6.4. Oibriú gairis ghluaiseachta pearsanta, lóistíocht i dtaobh rothar 6.5 Iompar le gluaisrothair, le gluaisteáin paisinéirí agus le feithiclí éadroma tráchtála 6.6. Seirbhísí iompair lastais de bhóthar 6.7. Iompar intíre ar uisce do phaisinéirí 6.8. Iompar intíre lastais ar uisce 6.9. Iarfheistiú iompair paisinéirí agus lasta ar uisce intíre 6.10. Iompar lastais ar uisce mara agus cósta, soithí le haghaidh oibríochtaí calafoirt agus gníomhaíochtaí cúnta 6.11. Iompar ar muir agus ar uiscí cósta do phaisinéirí 6.12. Iarfheistiú iompar lasta agus paisinéirí ar muir agus ar uiscí cósta 6.13. Bonneagar le haghaidh soghluaisteacht phearsanta, lóistíocht i dtaobh rothar 6.14. Bonneagar le haghaidh iompar iarnróid 6.15. Bonneagar lena gcumasaítear iompar ísealcharbóin de bhóthar agus iompar poiblí 6.16. Bonneagar lena gcumasaítear iompar ísealcharbóin d’uisce 6.17. Bonneagar aerfoirt ísealcharbóin 7. Gníomhaíochtaí foirgníochta agus réadmhaoine 7.1. Foirgnimh nua a fhoirgniú 7.2. Athchóiriú foirgneamh atá ann faoi láthair 7.3. Suiteáil, cothabháil agus deisiú trealamh éifeachtúlachta fuinnimh 7.4. Suiteáil, cothabháil agus deisiú stáisiúin luchtaithe le haghaidh feithiclí leictreacha i bhfoirgnimh (agus spásanna páirceála atá i gceangal le foirgnimh) 7.5. Suiteáil, cothabháil agus deisiú uirlisí agus gaireas chun feidhmíocht fuinnimh foirgneamh a thomhas, a rialú agus a rialáil 7.6. Suiteáil, cothabháil agus deisiú teicneolaíochtaí fuinnimh in-athnuaite 7.7. Fáil agus úinéireacht foirgneamh 8. Faisnéis agus cumarsáid 8.1. Próiseáil sonraí, óstáil agus gníomhaíochtaí gaolmhara 8.2. Réitigh shonraíbhunaithe chun astaíochtaí GCT a laghdú 9. Gníomhaíochtaí gairmiúla, eolaíocha agus teicniúla 9.1. Neasacht maidir le taighde, forbairt agus nuálaíocht mhargaidh 9.2. Taighde, forbairt agus nuálaíocht le haghaidh CO2 a ghabháil go díreach ón aer 9.3. Seirbhísí gairmiúla a bhaineann le feidhmíocht fuinnimh foirgneamh Aguisín A: Critéir ghinearálta le haghaidh DNSH maidir le hoiriúnú don athrú aeráide Aguisín B: Critéir ghinearálta le haghaidh DNSH maidir le húsáid inbhuanaithe a bhaint as uisce agus as acmhainní mara agus iad a chosaint Aguisín C: Critéir chineálacha le haghaidh DNSH maidir le truailliú a chosc agus a rialú i dtaobh úsáid agus láithreacht ceimiceán Aguisín D: Critéir chineálacha le haghaidh DNSH chun bithéagsúlacht agus éiceachórais a chosaint agus a athchóiriú Aguisín E: Sonraíochtaí teicniúla le haghaidh fearais uisce

1. FORAOISEACHT

1.1. Foraoisiú

Tuairisc ar an ngníomhaíocht

Foraois a bhunú trí phlandú, trí shíolú toiliúil nó athghiniúint nádúrtha ar thalamh a raibh, go dtí sin, úsáid éagsúil á baint as nó nach raibh aon úsáid á baint as. Tuigtear leis an bhforaoisiú claochlú ar úsáid talún ó neamhfhoraois go foraois, i gcomhréir le sainmhíniú Eagraíocht Bhia agus Talmhaíochta na Náisiún Aontaithe (“FAO”) ar an bhforaoisiú ( 1 ), ina gciallaíonn foraois talamh atá ag teacht leis an sainmhíniú ar fhoraois mar a leagtar amach sa dlí náisiúnta, nó i gcás nach bhfuil sé sin ar fáil, atá i gcomhréir le sainmhíniú FAO ar fhoraois ( 2 ). Féadfar foraoisiú roimhe seo a chumhdach le foraoisiú chomh fada agus go dtarlaíonn sé sa tréimhse idir plandú na gcrann agus an t-am a aithnítear an úsáid talún mar fhoraois.

D’fhéadfadh na gníomhaíochtaí eacnamaíocha sa chatagóir seo a bheith bainteach le cód NACE A2 i gcomhréir le haicmiú staidrimh gníomhaíochtaí eacnamaíocha a bunaíodh le Rialachán (CE) Uimh. 1893/2006. Tá na gníomhaíochtaí eacnamaíocha sa chatagóir seo teoranta do NACE II 02.10, i.e. foraoiseolaíocht agus gníomhaíochtaí foraoiseachta eile, 02.20, i.e. lománaíocht, 02.30, i.e. bailiú táirgí foraoise fiáine neamhadhmaid atá ag fás agus 02.40, i.e. seirbhísí tacaíochta le haghaidh na foraoiseachta.

Critéir scagtha theicniúla







Rannchuidiú substaintiúil le maolú ar an athrú aeráide 1. Plean foraoisithe agus plean bainistíochta foraoisí nó ionstraim choibhéiseach ina dhiaidh sin 1.1. Tá an limistéar ar a dtarlaíonn an ghníomhaíocht cumhdaithe ag plean foraoisithe fadtéarmach (5 bliana nó níos mó) a forbraíodh sular cuireadh tús leis an ngníomhaíocht, go dtí go dtiocfaidh an limistéar sin leis an sainmhíniú ar fhoraois a úsáidtear san fhardal náisiúnta de gháis ceaptha teasa nó i gcás nach bhfuiltear ar fáil, atá i gcomhréir le sainmhíniú FAO ar fhoraois. Cuimsítear sa phlean foraoisithe gach gné a éilítear sa dlí náisiúnta a bhaineann le measúnú ar an tionchar ar an gcomhshaol den fhoraoisiú. 1.2 Cuirtear faisnéis mhionsonraithe ar fáil de rogha tríd an bplean foraoisithe, nó má tá faisnéis in easnamh, trí aon doiciméad eile, maidir leis na pointí seo a leanas: (a) tuairisc ar an limistéar de réir a fhoilsithe i gclárlann na talún; (b) ullmhú suímh agus a thionchar ar bhunstoic charbóin, lena n-áirítear ithreacha agus bithmhais os cionn talún, chun talamh a bhfuil ardstoc carbóin aige a chosaint (1); (c) spriocanna bainistíochta, lena n-áirítear srianta móra; (d) straitéisí agus gníomhaíochtaí ginearálta atá beartaithe chun na spriocanna bainistíochta a bhaint amach, lena n-áirítear oibríochtaí ionchasacha thar an timthriall iomlán foraoise; (e) sainmhíniú ar chomhthéacs na gnáthóige foraoise, lena n-áirítear príomhspeicis crainn foraoise atá ann cheana agus atá beartaithe don ghnáthóg, a bhfairsinge agus a ndáileadh; (f) urranna, bóithre, cearta slí agus rochtain eile phoiblí, gnéithe fisiceacha lena n-áirítear uiscebhealaí, limistéir atá faoi shrianta dlí nó faoi shrianta eile; (g) bearta a ghlactar chun dea-riocht na n-éiceachóras foraoise a bhunú agus a choimeád ar bun; (h) breithniú ar shaincheisteanna sóisialta (lena n-áirítear caomhnú an tírdhreacha, comhairliúchán le páirtithe leasmhara i gcomhréir leis na téarmaí agus na coinníollacha a leagtar síos sa dlí náisiúnta); (i) rioscaí a bhaineann le foraoisí a mheasúnú, lena n-áirítear dóiteáin foraoise, agus lotnaidí agus ráigeanna galar, agus é d’aidhm leis na rioscaí a chosc, a laghdú agus a rialú agus na bearta a chuirtear i bhfeidhm chun cosaint ar rioscaí iarmharacha a áirithiú. (j) measúnú a dhéanamh ar an tionchar ar shlándáil bia; (k) tá na critéir DNSH ar fad ábhartha don fhoraoisiú. 1.3. Tarlaíonn an ghníomhaíocht ar limistéar atá faoi réir plean bainistíochta foraoise nó ionstraim choibhéiseach, de réir mar a leagtar amach sa dlí náisiúnta nó, nuair nach bhfuil plean bainistíochta foraoise nó ionstraim choibhéiseach sainmhínithe sa dlí náisiúnta, dá dtagraítear i sainmhíniú EBT ar “limistéar foraoise lena mbaineann plean bainistíochta foraoise fadtéarma” (2). Cumhdaíonn an plean bainistithe foraoise nó an ionstraim choibhéiseach tréimhse 10 mbliana nó níos mó agus déantar é a thabhairt cothrom le dáta ar bhonn leanúnach. 1.4 Cuirtear faisnéis ar fáil ar na pointí seo a leanas nach bhfuil doiciméadaithe cheana féin sa phlean bainistíochta foraoise nó i gcóras coibhéiseach: (a) spriocanna bainistíochta, lena n-áirítear srianta móra (3); (b) straitéisí agus gníomhaíochtaí ginearálta atá beartaithe chun na spriocanna bainistíochta a bhaint amach, lena n-áirítear oibríochtaí ionchasacha thar an timthriall iomlán foraoise; (c) sainmhíniú ar chomhthéacs na gnáthóige foraoise, lena n-áirítear príomhspeicis crainn foraoise atá ann cheana agus atá beartaithe don ghnáthóg, a bhfairsinge agus a ndáileadh; (d) sainmhíniú ar an limistéar de réir a fhoilsithe i gclárlann na talún; (e) urranna, bóithre, cearta slí agus rochtain eile phoiblí, gnéithe fisiceacha lena n-áirítear uiscebhealaí, limistéir atá faoi shrianta dlí nó faoi shrianta eile; (f) bearta a ghlactar chun dea-riocht na n-éiceachóras foraoise a chothabháil; (g) breithniú ar shaincheisteanna sóisialta (lena n-áirítear caomhnú an tírdhreacha, comhairliúchán le páirtithe leasmhara i gcomhréir leis na téarmaí agus na coinníollacha a leagtar síos sa dlí náisiúnta); (h) rioscaí a bhaineann le foraoisí a mheasúnú, lena n-áirítear dóiteáin foraoise, agus lotnaidí agus ráigeanna galar, agus é d’aidhm leis na rioscaí a chosc, a laghdú agus a rialú agus na bearta a chuirtear i bhfeidhm chun cosaint ar rioscaí iarmharacha a áirithiú. (i) tá na critéir DNSH ar fad ábhartha don bhainistíocht foraoisí. 1.5. Leanann an ghníomhaíocht na cleachtais foraoisithe is fearr a leagtar síos sa dlí náisiúnta, nó, i gcás nach bhfuil na cleachtais foraoisithe is fearr sin leagtha síos sa dlí náisiúnta, comhlíontar ceann de na critéir a leanas leis an ngníomhaíocht: (a) comhlíonann an ghníomhaíocht Rialachán Tarmligthe (AE) Uimh. 807/2014 ón gCoimisiún (4); (b) leanann an ghníomhaíocht na “Treoirlínte Uile-Eorpacha maidir leis an bhForaoisiú agus an Athfhoraoisiú agus fócas speisialta ann ar fhorálacha UNFCCC” (5); 1.6. Ní mar chuid den ghníomhaíocht talamh ag a bhfuil stoc ardcharbóin a dhíghrádú (6). 1.7. Comhlíonann na córais bhainistíochta atá bainteach leis an ngníomhaíocht atá i bhfeidhm an oibleagáid díchill chuí agus na ceanglais dlíthiúlachta a leagtar síos i Rialachán (AE) Uimh. 995/2010 ó Pharlaimint na hEorpa agus ón gComhairle (7). 1.8. Sa phlean bainistíochta foraoisí nó san ionstraim choibhéiseach déantar foráil d’fhaireachán lena n-áirithítear cruinneas na faisnéise sa phlean, go háirithe a mhéid a bhaineann leis na sonraí a bhaineann leis an limistéar atá i gceist. 2. Anailís ar an tairbhe don aeráid 2.1. I gcás limistéar a chomhlíonann na ceanglais ar leibhéal an limistéir foinsithe foraoise chun a áirithiú go ndéanfar stoic charbóin agus linnte carbóin san fhoraois a chothabháil nó a neartú san fhadtéarma i gcomhréir le hAirteagal 29(7), pointe (b) de Threoir (AE) 2018/2001, comhlíonann an ghníomhaíocht na critéir seo a leanas: (a) léirítear san anailís ar thairbhe don aeráid go bhfuil glan-iarmhéid na n-astaíochtaí agus na n-aistrithe GCT arna nginiúint ag an ngníomhaíocht thar thréimhse 30 bliana ó thús na gníomhaíochta níos ísle ná bonnlíne a chomhfhreagraíonn do chomhardú na n-astaíochtaí agus na n-aistrithe GCT thar thréimhse 30 bliana ó thús na gníomhaíochta, bonnlíne a bhaineann leis na cleachtais “gnó mar is gnách” a bheadh curtha i gcrích sa réimse lena mbaineann in éagmais na gníomhaíochta; (b) meastar tairbhí aeráide fadtéarmacha a bheith cruthaithe le cruthúnas ar ailíniú le pointe (b) d’Airteagal 29(7) de Threoir (AE) 2018/2001. 2.2. I gcás limistéar nach gcomhlíonann na ceanglais ar leibhéal an limistéir foinsithe foraoise chun a áirithiú go ndéanfar stoic charbóin agus leibhéil linnte san fhoraois a chothabháil nó a neartú san fhadtéarma i gcomhréir le hAirteagal 29(7), pointe (b) de Threoir (AE) 2018/2001, comhlíonann an ghníomhaíocht na critéir seo a leanas: (a) léiríonn an anailís ar thairbhe don aeráid go bhfuil glan-iarmhéid na n-astaíochtaí agus na n-aistrithe GCT arna nginiúint ag an ngníomhaíocht thar thréimhse 30 bliana tar éis thús na gníomhaíochta níos ísle ná bonnlíne a chomhfhreagraíonn do chomhardú na n-astaíochtaí agus na n-aistrithe GCT thar thréimhse 30 bliana ag tosú ag tús na gníomhaíochta, bonnlíne a bhaineann leis na cleachtais “gnó mar is gnách” a bheadh curtha i gcrích sa réimse lena mbaineann in éagmais na gníomhaíochta. (b) tá an meán-ghlanchomhardú fadtéarmach gás ceaptha teasa sa ghníomhaíocht níos ísle ná an meán-chomhardú fadtéarmach gás ceaptha teasa atá tuartha don bhonnlíne, dá dtagraítear i bpointe 2.2, i gcás ina gcomhfhreagraíonn “fadtéarmach” do thréimhse níos faide, i.e. idir 100 bliana agus tréimhse thimthriall foraoise ina iomláine. 2.3. Comhlíonann ríomh na tairbhe don aeráid na critéir seo a leanas go léir: (a) tá an anailís comhsheasmhach le Mionchoigeartú 2019 ar Threoirlínte IPCC 2006 d’Fhardail Náisiúnta Gás Ceaptha Teasa (8). Tá an anailís ar thairbhe don aeráid bunaithe ar fhaisnéis thrédhearcach, chruinn, chomhsheasmhach, iomlán agus inchomparáide, cumhdaítear léi na linnte carbóin ar fad a mbíonn tionchar ag an ngníomhaíocht orthu, lena n-áirítear bithmhais os cionn na talún, bithmhais faoi thalamh, brosna, bruscar agus ithir, ag brath ar na toimhdí is coimeádaí le haghaidh ríomhanna agus áirítear inti breithnithe iomchuí faoi na rioscaí a bhaineann le neamhbhuaine agus cúlú maidir le ceapadh carbóin, leis an riosca sáithiú agus leis an riosca sceite. (b) Féadann ceann acu seo a leanas a bheith ar na cleachtais “gnó mar is gnách”: (i) na cleachtais bhainistíochta mar atá doiciméadaithe sa leagan is déanaí den phlean bainistíochta foraoisí nó den ionstraim choibhéiseach sular cuireadh tús leis an ngníomhaíocht, más ann dóibh; (ii) na cleachtais is déanaí “gnó mar is gnách” sular cuireadh tús leis an ngníomhaíocht; (iii) na cleachtais a chomhfhreagraíonn do chóras bainistíochta lena n-áirithítear go ndéantar stoic charbóin agus linnte carbóin a chothabháil nó a neartú san fhadtéarma mar a leagtar amach in Airteagal 29(7), pointe (b), de Threoir (AE) 2018/2001. (c) tá gléine na hanailíse i gcoibhneas le méid an limistéir lena mbaineann agus úsáidtear luachanna atá sonrach don limistéar lena mbaineann. (d) ní bheidh neamhchomhlíonadh Rialachán (AE) 2020/852 mar thoradh ar astaíochtaí agus aistrithe a tharlaíonn de bharr suaitheadh nádúrtha, amhail foirgeacht lotnaidí agus galar, dóiteáin foraoise, gaoth, damáistí stoirme, a mbíonn tionchar acu ar an limistéar agus is cúis le tearcfheidhmíocht, ar choinníoll go bhfuil an anailís ar an tairbhe don aeráid comhsheasmhach le Mionchoigeartú 2019 ar Threoirlínte IPCC 2006 d'Fhardail Náisiúnta Gás Ceaptha Teasa maidir le hastaíochtaí agus aistrithe de bharr suaitheadh nádúrtha. 2.4. Níl gá le gabháltais foraoise faoi bhun 13 heicteár chun anailís ar thairbhí aeráide a dhéanamh. 3. Ráthaíocht buaine 3.1. I gcomhréir leis an dlí náisiúnta, rathaítear stádas foraoise an limistéir ina dtarlaíonn an ghníomhaíocht le ceann de na bearta a leanas: (a) aicmítear an limistéar san eastát foraoise buan mar atá sainithe ag FAO (9); (b) tá an limistéar aicmithe mar limistéar faoi chosaint; (c) tá an limistéar faoi réir aon ráthaíochta dlíthiúla nó conarthaí lena n-áirithítear go bhfanfaidh sé ina fhoraois. 3.2. I gcomhréir leis an dlí náisiúnta, geallann oibreoir na gníomhaíochta go leanfar le tairbhí don aeráid a sheachadadh, mar a chinntear i bpointe 2, le nuashonruithe ar an bplean foraoisithe amach anseo agus ar an bplean bainistíochta foraoisí ina dhiaidh sin nó ar ionstraim choibhéiseach, i ndiaidh na gníomhaíochta atá maoinithe. Thairis sin, geallann oibreoir na gníomhaíochta aon laghdú ar an tairbhe don aeráid a chinntear i bpointe 2 a chúiteamh le tairbhe choibhéiseach don aeráid a bheidh mar thoradh ar ghníomhaíocht a dhéanamh chomhfhreagraíonn do cheann de na gníomhaíochtaí foraoiseachta atá sainmhínithe sa Rialachán seo. 4. Iniúchóireacht Laistigh de 2 bhliain ó thús na gníomhaíochta agus gach 10 mbliana ina dhiaidh sin, déanann ceachtar díobh seo a leanas comhlíontacht na gníomhaíochta leis an rannchuidiú substaintiúil leis na critéir um maolú ar an athrú aeráide agus leis na critéir DNSH a fhíorú: (a) na húdaráis náisiúnta inniúla ábhartha; (b) deimhnitheoir tríú páirtí neamhspleách, ar iarratas ó údaráis náisiúnta nó ó oibreoir na gníomhaíochta. D’fhonn costais a laghdú, féadfar iniúchóireachtaí a dhéanamh i gcomhar le haon deimhniú foraoise, deimhniú aeráide nó iniúchóireacht eile. Ní bheidh aon choinbhleacht leasa ag an deimhnitheoir neamhspleách tríú páirtí leis an úinéir ná leis an maoinitheoir, agus ní bheidh baint aige le forbairt ná le hoibríocht na gníomhaíochta. 5. Measúnú grúpa Is féidir comhlíonadh na gcritéar maidir le rannchuidiú substaintiúil le maolú ar an athrú aeráide agus comhlíonadh na gcritéar DNSH a sheiceáil: (a) ar leibhéal an limistéir foinsithe foraoise (10) de réir mar atá sainmhínithe in Airteagal 2, pointe (30), de Threoir (AE) 2018/2001; (b) ar leibhéal grúpa sealúchas atá aonchineálach go leordhóthanach chun riosca inbhuanaitheacht na gníomhaíochta foraoise a mheasúnú, ar choinníoll go bhfuil gaol buanfasach eatarthu agus go bhfuil siad páirteach sa ghníomhaíocht agus go bhfanann an grúpa sealúchas sin gan athrú le haghaidh gach iniúchadh dá éis sin. Gan dochar suntasach a dhéanamh (“DNSH”) (2) Oiriúnú don athrú aeráide Comhlíontar leis an ngníomhaíocht na critéir a leagtar amach in Aguisín A a ghabhann leis an Iarscríbhinn seo. (3) Úsáid inbhuanaithe a bhaint as uisce agus acmhainní mara agus iad a chosaint Comhlíontar na critéir a leagtar amach in Aguisín E a ghabhann leis an Iarscríbhinn seo leis an ngníomhaíocht. Faisnéis mhionsonraithe dá dtagraítear i bpointe 1.2. (k) forálacha chun na critéir a leagtar amach in Aguisín B a ghabhann leis an Iarscríbhinn seo a chomhlíonadh. (4) Aistriú chuig geilleagar ciorclach N/B (5) Cosc agus rialú ar thruailliú Laghdaítear úsáid lotnaidicídí agus táthar i bhfabhar cur chuige nó teicnící malartacha, a bhféadfadh roghanna malartacha neamhcheimiceacha ar lotnaidicídí a bheith san áireamh leo, i gcomhréir le Treoir 2009/128/CE ó Pharlaimint na hEorpa agus ón gComhairle (11), cé is moite de na hócáidí sin inar gá lotnaidicídí a úsáid chun ráigeanna lotnaidí agus galar a rialú. Leis an ngníomhaíocht sin, íoslaghdaítear úsáid leasachán agus ní úsáidtear aoileach. Comhlíonann an ghníomhaíocht Rialachán (AE) 2019/1009 ó Pharlaimint na hEorpa agus ón gComhairle (12) nó rialacha náisiúnta maidir le leasacháin nó feabhsaitheoirí itheach le haghaidh úsáid talmhaíochta. Glactar le bearta a dhéantar a dhoiciméadú agus a fhíordheimhniú go maith chun go seachnófar úsáid comhábhar gníomhach a liostaítear in Iarscríbhinn I, cuid A, de Rialachán (AE) 2019/1021 (13) ó Pharlaimint na hEorpa agus ón gComhairle (14), Coinbhinsiún Rotterdam maidir leis an nós imeachta um thoiliú eolach roimh ré le haghaidh ceimiceáin agus lotnaidicídí guaiseacha áirithe i dtrádáil idirnáisiúnta (15), i gCoinbhinsiún Minamata maidir le Mearcair (16), i bPrótacal Montréal maidir le Substaintí lena nÍdítear an Ciseal Ózóin (17), chun úsáid comhábhar gníomhach a sheachaint a liostaítear mar Aicme Ia (“fíorghuaiseach”) nó Aicme Ib (“thar a bheith guaiseach”) san Aicmiú Lotnaidicídí faoi Ghuais arna Mholadh ag EDS (18). Comhlíontar an dlí cur chun feidhme ábhartha maidir le comhábhair ghníomhacha leis an ngníomhaíocht. Seachnaítear truailliú uisce agus ithreach agus glactar bearta glantacháin nuair a tharlaíonn an truailliú. (6) Bithéagsúlacht agus éiceachórais a chosaint agus a athbhunú I limistéir arna n-ainmniú ag an údarás náisiúnta inniúil don chaomhnú nó i ngnáthóga atá faoi chosaint, tá an ghníomhaíocht i gcomhréir le cuspóirí caomhnaithe na limistéar sin. Níl aon athrú ar ghnáthóga atá íogair go sonrach do chaillteanas bithéagsúlachta nó a bhfuil ardluach caomhnaithe acu, nó ar limistéir atá curtha ar leataobh le haghaidh athchóiriú ar ghnáthóga den sórt sin i gcomhréir leis an dlí náisiúnta. Áirítear leis an bplean dá dtagraítear i bpointe 1.2(k) agus pointe 1.4(i) (Plean athchóirithe) den Roinn seo forálacha maidir leis an mbithéagsúlacht a chothabháil agus a fheabhsú b’fhéidir i gcomhréir le forálacha náisiúnta agus áitiúla, lena n-áirítear an méid a leanas: (a) dea-stádas caomhnaithe na ngnáthóg agus na speiceas a áirithiú, gnáthspeicis gnáthóige a chothabháil; (b) úsáid nó scaoileadh speiceas coimhthíoch ionrach a eisiamh; (c) úsáid speiceas neamhdhúchasach a eisiamh murar féidir an méid a leanas a léiriú: (i) go mbíonn dálaí éiceachórais fabhracha iomchuí (amhail aeráid, critéir ithreach, agus crios fásra, athléimneacht dóiteáin foraoise) mar thoradh ar úsáid an ábhair atáirgthe foraoisí; (ii) nach bhfuil na speicis dhúchasacha atá ar an suíomh faoi láthair oiriúnaithe níos mó do dhálaí réamh-mheasta aeráide agus peidihidreolaíocha; (d) a áirithiú go ndéanfar cáilíocht fhisiceach, cheimiceach agus bhitheolaíoch na hithreach a chothabháil agus a fheabhsú; (e) cleachtais atá neamhdhíobhálach don bhithéagsúlacht lena bhfeabhsaítear próisis nádúrtha foraoisí a chur chun cinn; (f) go n-eisiatar athrú ar éiceachórais ard-bhithéagsúlachta go héiceachórais nach bhfuil chomh bithéagsúil céanna; (g) go n-áirithítear éagsúlacht na ngnáthóg agus na speiceas gaolmhara a bhfuil nasc acu leis an bhforaois; (h) go n-áirithítear éagsúlacht na struchtúr clampa agus cothabháil nó feabhsú na gclampaí aibí agus adhmaid mhairbh. ( 1 ) Ciallaíonn talamh lena mbaineann stoc ardcharbóin bogaigh lena n-áirítear talamh portaigh, agus limistéir a bhíonn faoi fhoraois i dtólamh de réir bhrí 29(4)(a), (b) agus (c) de Threoir (AE) 2018/2001. ( 2 ) Limistéar foraoise a bhfuil plean bainistíochta doiciméadaithe fadtéarmach (10 mbliana nó níos mó) ann ina leith, plean atá dírithe ar spriocanna bainistíochta sainmhínithe, agus a athbhreithnítear go tréimhsiúil.

Measúnú ar Acmhainní Foriomlána FAO 2020. Téarmaí agus sainmhínithe leagan an 4.6.2021: http://www.fao.org/3/I8661EN/i8661en.pdf). ( 3 ) Lena n-áirítear anailís ar (i) inbhuanaitheacht fhadtéarmach na hacmhainne adhmaid (ii) tionchair/brúnna ar chaomhnú gnáthóige, éagsúlacht na ngnáthóg gaolmhar agus coinníoll lománaithe lena n-íoslaghdaítear tionchair ar an ithir. ( 4 ) Rialachán Tarmligthe (AE) Uimh. 807/2014 ón gCoimisiún an 11 Márta 2014 lena bhforlíontar Rialachán (AE) Uimh. 1305/2013 ó Pharlaimint na hEorpa agus ón gComhairle maidir le tacaíocht d’fhorbairt tuaithe ón gCiste Eorpach Talmhaíochta um Fhorbairt Tuaithe (CETFT) agus lena dtugtar isteach forálacha idirthréimhseacha (IO L 227, 31.7.2014, lch. 1). ( 5 ) Treoirlínte Uile-Eorpacha maidir leis an bhForaoisiú agus an Athfhoraoisiú agus fócas speisialta ann ar fhorálacha UNFCCC arna ghlacadh ag an gCruinniú de Shaineolaithe na Comhdhála Aireachta um Chosaint Foraoisí san Eoraip (MCPFE) an 12-13 Samhain, 2008 agus ag Biúró PEBLDS ar son Chomhairle PEBLDS an 4 Samhain, 2008 (leagan an 4.6.2021: https://www.foresteurope.org/docs/other_meetings/2008/Geneva/Guidelines_Aff_Ref_ADOPTED.pdf). ( 6 ) Ciallaíonn talamh a bhfuil ardstoc carbóin aige bogaigh, lena n-áirítear tailte móna, agus limistéir atá faoi fhoraois leanúnach de réir bhrí Airteagal 29(4)(a), (b) agus (c) de Threoir (AE) 2018/2001. ( 7 ) Rialachán (AE) Uimh. 995/2010 ó Pharlaimint na hEorpa agus ón gComhairle an 20 Deireadh Fómhair 2010 lena leagtar síos oibleagáidí na n-oibreoirí a chuireann adhmad agus táirgí adhmaid ar an margadh (IO L 295, 12.11.2010, lch. 23). ( 8 ) Mionchoigeartú 2019 ar Threoirlínte IPCC 2006 d’Fhardail Náisiúnta Gás Ceaptha Teasa (leagan an 4.6.2021: https://www.ipcc-nggip.iges.or.jp/public/2019rf/). ( 9 ) Limistéar foraoise a ainmnítear le coinneáil mar fhoraois agus ní féidir é a thiontú go talamhúsáid eile,

Measúnú ar Acmhainní Foriomlána FAO 2020. Téarmaí agus sainmhínithe leagan an 4.6.2021: http://www.fao.org/3/I8661EN/i8661en.pdf). ( 10 ) ciallaíonn “limistéar foinsithe” an limistéar, arna shainiú go geografach, as a bhfaightear an bunábhar bithmhaise foraoise, óna bhfuil faisnéis iontaofa agus neamhspleách ar fáil, agus ina bhfuil na dálaí sách aonfhoirmeach le gur féidir measúnú a dhéanamh ar an riosca a bhaineann le saintréithe inbhuanaitheachta agus dlíthiúlachta na bithmhaise foraoise. ( 11 ) Treoir 2009/128/CE ó Pharlaimint na hEorpa agus ón gComhairle an 21 Deireadh Fómhair 2009 lena mbunaítear creat do ghníomhaíocht Chomhphobail chun úsáid inbhuanaithe lotnaidicídí a bhaint amach (IO L 309, 24.11.2009, lch. 71). ( 12 ) Rialachán (AE) 2019/1009 ó Pharlaimint na hEorpa agus ón gComhairle an 5 Meitheamh 2019 lena leagtar síos rialacha maidir le táirgí leasacháin ón AE a chur ar an margadh agus lena leasaítear Rialacháin (CE) Uimh. 1069/2009 agus (CE) Uimh. 1107/2009 agus lena n-aisghairtear Rialachán (CE) Uimh. 2003/2003 (IO L 170, 25.6.2019, lch. 1). ( 13 ) Lena gcuirtear Coinbhinsiún Stócólm maidir le truailleáin orgánacha leanúnacha (IO L 209, 31.7.2006, lch. 3.) chun feidhme san Aontas. ( 14 ) Rialachán (AE) 2019/1021 ó Pharlaimint na hEorpa agus ón gComhairle an 20 Meitheamh 2019 maidir le truailleáin orgánacha mharthanacha (IO L 169, 25.6.2019, lch. 45). ( 15 ) Coinbhinsiún Rotterdam ar an Nós Imeachta i dTaobh Toiliú Feasach a chur in iúl roimh ré le haghaidh Ceimiceán Guaiseach agus Lotnaidicídí Áirithe sa Trádáil Idirnáisiúnta (IO L 63, 6.3.2003, lch. 29). ( 16 ) Coinbhinsiún Minamata maidir le Mearcair (IO L 142, 2.6.2017, lch. 6.). ( 17 ) Prótacal Montréal um Shubstaintí a Ídíonn an Ciseal Ózóin (IO L 297, 31.10.1988, lch. 21). ( 18 ) Aicmiú Lotnaidicídí faoi Ghuais arna Mholadh ag EDS (leagan 2019), (leagan an 4.6.2021: https://apps.who.int/iris/bitstream/handle/10665/332193/9789240005662-eng.pdf?ua=1

1.2. Athshlánú agus athchóiriú foraoisí, lena n-áirítear athfhoraoisiú agus athghiniúint nádúrtha foraoisí tar éis teagmhas foircneach

Tuairisc ar an ngníomhaíocht

Athchóiriú agus athshlánú foraoisí mar a shainmhínítear leis an dlí náisiúnta. Sa chás nach gcuimsíonn an dlí náisiúnta sainmhíniú den sórt sin, comhfhreagraíonn athshlánú agus athchóiriú do shainmhíniú i dtaobh tíortha sonracha, sainmhíniú ar a bhfuil comhaontú ginearálta sa litríocht eolaíoch phiarmheasúnaithe nó comhfhreagraíonn athshlánú agus athchóiriú do shainmhíniú i gcomhréir le coincheap FAO maidir le hathchóiriú foraoise ( 3 ) nó do shainmhíniú i gcomhréir le ceann de na sainmhínithe ar athchóiriú éiceolaíoch ( 4 ) a fheidhmítear i leith foraoise, nó athchóiriú foraoise ( 5 ) faoin gCoinbhinsiún maidir leis an mBithéagsúlacht ( 6 ). Áirítear freisin ar na gníomhaíochtaí eacnamaíocha sa chatagóir seo gníomhaíochtaí foraoise atá i gcomhréir le sainmhíniú FAO ar “athfhoraoisiú” ( 7 ) agus ar “athghiniúint nádúrtha foraoisí” ( 8 ) tar éis teagmhas foircneach, i gcás ina bhfuil teagmhas foircneach sainmhínithe sa dlí náisiúnta, agus i gcás nach gcuimsítear sa dlí náisiúnta sainmhíniú den chineál sin, bíodh sé i gcomhréir le sainmhíniú IPCC ar theagmhas adhaimsire ( 9 ); nó tar éis falscaí, i gcás ina bhfuil falscaí sainmhínithe sa dlí náisiúnta, agus i gcás nach gcuimsítear sa dlí náisiúnta sainmhíniú den chineál sin, de réir mar atá sainmhínithe sa Ghluais Eorpach maidir le falscaithe agus dóiteáin foraoise ( 10 ).

Tuigtear leis an ngníomhaíocht nach mbeidh athrú ar an úsáid talún agus tarlaíonn sé ar thalamh dhíghrádaithe atá ag teacht leis an sainmhíniú ar fhoraois a úsáidtear san fhardal náisiúnta de gháis ceaptha teasa, nó i gcás nach bhfuil sé sin ar fáil, tá sé i gcomhréir le sainmhíniú FAO ar fhoraois ( 11 ).

D’fhéadfadh na gníomhaíochtaí eacnamaíocha sa chatagóir seo a bheith bainteach le cód NACE A2 i gcomhréir le haicmiú staidrimh gníomhaíochtaí eacnamaíocha a bunaíodh le Rialachán (CE) Uimh. 1893/2006. Tá na gníomhaíochtaí eacnamaíocha sa chatagóir seo teoranta do NACE II 02.10, i.e. foraoiseolaíocht agus gníomhaíochtaí foraoiseachta eile, 02.20, i.e. lománaíocht, 02.30, i.e. bailiú táirgí foraoise fiáine neamhadhmaid atá ag fás agus 02.40, i.e. seirbhísí tacaíochta le haghaidh na foraoiseachta.

Critéir scagtha theicniúla







Rannchuidiú substaintiúil le maolú ar an athrú aeráide 1. Plean bainistíochta foraoisí nó ionstraim choibhéiseach 1.1. Tarlaíonn an ghníomhaíocht ar limistéar atá faoi réir plean bainistíochta foraoise nó ionstraim choibhéiseach, de réir mar a leagtar amach sa dlí náisiúnta nó, nuair nach bhfuil plean bainistíochta foraoise nó ionstraim choibhéiseach sainmhínithe sa dlí náisiúnta, dá dtagraítear i sainmhíniú EBT ar “limistéar foraoise lena mbaineann plean bainistíochta foraoise fadtéarma” (1). Leis an bplean bainistíochta foraoisí nó leis an ionstraim choibhéiseach cumhdaítear tréimhse 10 mbliana nó níos mó, agus déantar é a thabhairt cothrom le dáta go leanúnach. 1.2. Cuirtear faisnéis ar fáil ar na pointí seo a leanas nach bhfuil doiciméadaithe cheana féin sa phlean bainistíochta foraoise nó i gcóras coibhéiseach: (a) spriocanna bainistíochta, lena n-áirítear srianta móra (2); (b) straitéisí agus gníomhaíochtaí ginearálta atá beartaithe chun na spriocanna bainistíochta a bhaint amach, lena n-áirítear oibríochtaí ionchasacha thar an timthriall iomlán foraoise; (c) sainmhíniú ar chomhthéacs na gnáthóige foraoise, lena n-áirítear príomhspeicis crainn foraoise atá ann cheana agus atá beartaithe don ghnáthóg, a bhfairsinge agus a ndáileadh; (d) sainmhíniú ar an limistéar de réir a fhoilsithe i gclárlann na talún; (e) urranna, bóithre, cearta slí agus rochtain eile phoiblí, gnéithe fisiceacha lena n-áirítear uiscebhealaí, limistéir atá faoi shrianta dlí nó faoi shrianta eile; (f) bearta a ghlactar chun dea-riocht na n-éiceachóras foraoise a chothabháil; (g) breithniú ar shaincheisteanna sóisialta (lena n-áirítear caomhnú an tírdhreacha, comhairliúchán le páirtithe leasmhara i gcomhréir leis na téarmaí agus na coinníollacha a leagtar síos sa dlí náisiúnta); (h) rioscaí a bhaineann le foraoisí a mheasúnú, lena n-áirítear dóiteáin foraoise, agus lotnaidí agus ráigeanna galar, agus é d’aidhm leis na rioscaí a chosc, a laghdú agus a rialú agus na bearta a chuirtear i bhfeidhm chun cosaint ar rioscaí iarmharacha a áirithiú. (i) tá na critéir DNSH ar fad ábhartha don bhainistíocht foraoisí. 1.3. Áirithítear inbhuanaitheacht na gcóras bainistíochta foraoisí, mar a dhoiciméadaítear sa phlean dá dtagraítear i bpointe 1.1, ach ceann de na cuir chuige is uaillmhianaí díobh seo a leanas a roghnú: (a) tá an plean bainistíochta foraoisí ag teacht leis an sainmhíniú náisiúnta is infheidhme maidir le bainistíocht inbhuanaithe ar fhoraoisí, (b) tagann an bainistiú foraoise le sainmhíniú Forest Europe (3) ar bhainistiú inbhuanaithe foraoisí, agus comhlíonann sé na Treoirlínte Uile-Eorpacha ar an Leibhéal Oibríochta maidir le Bainistiú Inbhuanaithe Foraoisí (4); (c) tá an córas bainistíochta atá i bhfeidhm i gcomhréir leis na critéir inbhuanaitheachta foraoise a leagtar síos in Airteagal 29(6) de Threoir (AE) 2018/2001, agus amhail dáta a chur i bhfeidhm leis an ngníomh cur chun feidhme maidir le treoraíocht oibríochtúil don fhuinneamh ó bhithmhais foraoise arna ghlacadh faoi Airteagal 29(8) den Treoir sin. 1.4. Ní mar chuid den ghníomhaíocht talamh ag a bhfuil stoc ardcharbóin a dhíghrádú (5). 1.5. Comhlíonann an córas bainistíochta atá bainteach leis an ngníomhaíocht atá i bhfeidhm an oibleagáid díchill chuí agus na ceanglais dlíthiúlachta a leagtar síos i Rialachán (AE) Uimh. 995/2010. 1.6. Sa phlean bainistíochta foraoise nó san ionstraim choibhéiseach déantar foráil d’fhaireachán lena n-áirithítear cruinneas na faisnéise sa phlean, go háirithe a mhéid a bhaineann leis na sonraí a bhaineann leis an limistéar atá i gceist. 2. Anailís ar an tairbhe don aeráid 2.1. I gcás limistéar a chomhlíonann na ceanglais ar leibhéal an limistéir foinsithe foraoise chun a áirithiú go ndéanfar stoic charbóin agus linnte carbóin san fhoraois a chothabháil nó a neartú san fhadtéarma i gcomhréir le hAirteagal 29(7), pointe (b) de Threoir (AE) 2018/2001, comhlíonann an ghníomhaíocht na critéir seo a leanas: (a) léirítear san anailís ar thairbhe don aeráid go bhfuil glan-iarmhéid na n-astaíochtaí agus na n-aistrithe GCT arna nginiúint ag an ngníomhaíocht thar thréimhse 30 bliana ó thús na gníomhaíochta níos ísle ná bonnlíne a chomhfhreagraíonn do chomhardú na n-astaíochtaí agus na n-aistrithe GCT thar thréimhse 30 bliana ó thús na gníomhaíochta, bonnlíne a bhaineann leis na cleachtais “gnó mar is gnách” a bheadh curtha i gcrích sa réimse lena mbaineann in éagmais na gníomhaíochta. (b) meastar tairbhí aeráide fadtéarmacha a bheith cruthaithe le cruthúnas ar ailíniú le pointe (b) d’Airteagal 29(7) de Threoir (AE) 2018/2001. 2.2. I gcás limistéar nach gcomhlíonann na ceanglais ar leibhéal an limistéir foinsithe foraoise chun a áirithiú go ndéanfar stoic charbóin agus leibhéil linnte san fhoraois a chothabháil nó a neartú san fhadtéarma i gcomhréir le hAirteagal 29(7), pointe (b) de Threoir (AE) 2018/2001, comhlíonann an ghníomhaíocht na critéir seo a leanas: (a) léiríonn an anailís ar thairbhe don aeráid go bhfuil glan-iarmhéid na n-astaíochtaí agus na n-aistrithe GCT arna nginiúint ag an ngníomhaíocht thar thréimhse 30 bliana tar éis thús na gníomhaíochta níos ísle ná bonnlíne a chomhfhreagraíonn do chomhardú na n-astaíochtaí agus na n-aistrithe GCT thar thréimhse 30 bliana ag tosú ag tús na gníomhaíochta, bonnlíne a bhaineann leis na cleachtais “gnó mar is gnách” a bheadh curtha i gcrích sa réimse lena mbaineann in éagmais na gníomhaíochta. (b) tá an meán-ghlanchomhardú fadtéarmach gás ceaptha teasa sa ghníomhaíocht níos ísle ná an meán-chomhardú fadtéarmach gás ceaptha teasa atá tuartha don bhonnlíne, dá dtagraítear i bpointe 2.2, i gcás ina gcomhfhreagraíonn “fadtéarmach” do thréimhse níos faide, i.e. idir 100 bliana agus tréimhse thimthriall foraoise ina iomláine. 2.3. Comhlíonann an ghníomhaíocht na critéir seo a leanas go léir: (a) tá an anailís comhsheasmhach le Mionchoigeartú 2019 ar Threoirlínte IPCC 2006 d’Fhardail Náisiúnta Gás Ceaptha Teasa (6). Tá an anailís ar thairbhe don aeráid bunaithe ar fhaisnéis thrédhearcach, chruinn, chomhsheasmhach, iomlán agus inchomparáide, cumhdaítear léi na linnte carbóin ar fad a mbíonn tionchar ag an ngníomhaíocht orthu, lena n-áirítear bithmhais os cionn na talún, bithmhais faoi thalamh, brosna, bruscar agus ithir, ag brath ar na toimhdí is coimeádaí le haghaidh ríomhanna agus áirítear inti breithnithe iomchuí faoi na rioscaí a bhaineann le neamhbhuaine agus cúlú maidir le ceapadh carbóin, leis an riosca sáithiú agus leis an riosca sceite. (b) Féadann ceann acu seo a leanas a bheith ar na cleachtais “gnó mar is gnách”: (i) na cleachtais bhainistíochta mar atá doiciméadaithe sa leagan is déanaí den phlean bainistíochta foraoisí nó den ionstraim choibhéiseach sular cuireadh tús leis an ngníomhaíocht, más ann dóibh; (ii) na cleachtais is déanaí “gnó mar is gnách” sular cuireadh tús leis an ngníomhaíocht; (iii) na cleachtais a chomhfhreagraíonn do chóras bainistíochta lena n-áirithítear go ndéantar stoic charbóin agus linnte carbóin a chothabháil nó a neartú san fhadtéarma mar a leagtar amach in Airteagal 29(7), pointe (b), de Threoir (AE) 2018/2001. (c) tá gléine na hanailíse i gcoibhneasle méid an limistéir lena mbaineann agus úsáidtear luachanna atá sonrach don limistéar lena mbaineann. (d) ní bheidh neamhchomhlíonadh Rialachán (AE) 2020/852 mar thoradh ar astaíochtaí agus aistrithe a tharlaíonn de bharr suaitheadh nádúrtha, amhail foirgeacht lotnaidí agus galar, dóiteáin foraoise, gaoth, damáistí stoirme, a mbíonn tionchar acu ar an limistéar agus is cúis le tearcfheidhmíocht, ar choinníoll go bhfuil an anailís ar an tairbhe don aeráid comhsheasmhach le Mionchoigeartú 2019 ar Threoirlínte IPCC 2006 d’Fhardail Náisiúnta Gás Ceaptha Teasa maidir le hastaíochtaí agus aistrithe de bharr suaitheadh nádúrtha. 2.4. Níl gá le gabháltais foraoise faoi bhun 13 heicteár chun anailís ar thairbhí aeráide a dhéanamh. 3. Ráthaíocht buaine 3.1. I gcomhréir leis an dlí náisiúnta, rathaítear stádas foraoise an limistéir ina dtarlaíonn an ghníomhaíocht le ceann de na bearta a leanas: (a) aicmítear an limistéar san eastát foraoise buan mar atá sainithe ag FAO (7); (b) tá an limistéar aicmithe mar limistéar faoi chosaint; (c) tá an limistéar faoi réir aon ráthaíochta dlíthiúla nó conarthaí lena n-áirithítear go bhfanfaidh sé ina fhoraois. 3.2. I gcomhréir leis an dlí náisiúnta, geallann oibreoir na gníomhaíochta go leanfar de thairbhí don aeráid a lorg mar a chinntear i bpointe 2 i nuashonruithe amach anseo ar an bplean bainistíochta foraoisí nó ar ionstraim choibhéiseach i ndiaidh na gníomhaíochta atá maoinithe. Thairis sin, geallann oibreoir na gníomhaíochta aon laghdú ar an tairbhe don aeráid a chinntear i bpointe 2 a chúiteamh le tairbhe choibhéiseach don aeráid a bheidh mar thoradh ar ghníomhaíocht a dhéanamh chomhfhreagraíonn do cheann de na gníomhaíochtaí foraoiseachta atá sainmhínithe sa Rialachán seo. 4. Iniúchóireacht Laistigh de 2 bhliain ó thús na gníomhaíochta agus gach 10 mbliana ina dhiaidh sin, déanann ceachtar díobh seo a leanas comhlíontacht na gníomhaíochta leis an rannchuidiú substaintiúil leis na critéir um maolú ar an athrú aeráide agus leis na critéir DNSH a fhíorú: (a) na húdaráis náisiúnta inniúla ábhartha; (b) deimhnitheoir tríú páirtí neamhspleách, ar iarratas ó údaráis náisiúnta nó ó oibreoir na gníomhaíochta. D’fhonn costais a laghdú, féadfar iniúchóireachtaí a dhéanamh i gcomhar le haon deimhniú foraoise, deimhniú aeráide nó iniúchóireacht eile. Ní bheidh aon choinbhleacht leasa ag an deimhnitheoir neamhspleách tríú páirtí leis an úinéir ná leis an maoinitheoir, agus ní bheidh baint aige le forbairt ná le hoibríocht na gníomhaíochta. 5. Measúnú grúpa Is féidir comhlíonadh na gcritéar maidir le rannchuidiú substaintiúil le maolú ar an athrú aeráide agus comhlíonadh na gcritéar DNSH a sheiceáil: (a) ar leibhéal an limistéir foinsithe foraoise (8) de réir mar atá sainmhínithe in Airteagal 2, pointe (30), de Threoir (AE) 2018/2001; (b) ar leibhéal grúpa sealúchas atá aonchineálach go leordhóthanach chun riosca inbhuanaitheacht na gníomhaíochta foraoise a mheasúnú, ar choinníoll go bhfuil gaol buanfasach eatarthu agus go bhfuil siad páirteach sa ghníomhaíocht agus go bhfanann an grúpa sealúchas sin gan athrú le haghaidh gach iniúchadh dá éis sin. Gan dochar suntasach a dhéanamh (“DNSH”) (2) Oiriúnú don athrú aeráide Comhlíontar leis an ngníomhaíocht na critéir a leagtar amach in Aguisín A a ghabhann leis an Iarscríbhinn seo. (3) Úsáid inbhuanaithe a bhaint as uisce agus acmhainní mara agus iad a chosaint Comhlíontar na critéir a leagtar amach in Aguisín E a ghabhann leis an Iarscríbhinn seo leis an ngníomhaíocht. Faisnéis mhionsonraithe dá dtagraítear i bpointe 1.2. (i) áirítear forálacha chun na critéir a leagtar amach in Aguisín B a ghabhann leis an Iarscríbhinn seo a chomhlíonadh. (4) Aistriú chuig geilleagar ciorclach Ní dócha go dtiocfaidh laghdú suntasach ar sholáthar inbhuanaithe de bithmhaise foraoise príomha atá oiriúnach chun táirgí atá bunaithe ar adhmad a mhonarú a bhfuil acmhainneacht fhadtéarmach chiorclaíochta acu mar thoradh ar an athrú foraoiseolaíochta arna spreagadh leis an ngníomhaíocht ar an limistéar atá cumhdaithe leis an ngníomhaíocht. Is féidir an critéar sin a léiriú tríd an anailís ar thairbhí don aeráid dá dtagraítear i bpointe (2). (5) Cosc agus rialú ar thruailliú Laghdaítear úsáid lotnaidicídí agus táthar i bhfabhar cur chuige nó teicnící malartacha, a bhféadfadh roghanna malartacha neamhcheimiceacha ar lotnaidicídí a bheith san áireamh leo, i gcomhréir le Treoir 2009/128/CE, cé is moite de na hócáidí sin inar gá lotnaidicídí a úsáid chun ráigeanna lotnaidí agus galar a rialú. Íoslaghdaítear an úsáid a bhaintear as leasacháin leis an ngníomhaíocht agus ní úsáidtear aoileach inti. Comhlíonann an ghníomhaíocht Rialachán (AE) 2019/1009 nó na dlíthe náisiúnta maidir le leasacháin nó feabhsaitheoirí ithreach le haghaidh úsáid talmhaíochta. Glactar le bearta a dhéantar a dhoiciméadú agus a fhíordheimhniú go maith chun go seachnófar úsáid comhábhar gníomhach a liostaítear in Iarscríbhinn I, cuid A, de Rialachán (AE) 2019/1021 (9), i gCoinbhinsiún Rotterdam maidir leis an nós imeachta um thoiliú eolach roimh ré le haghaidh ceimiceáin agus lotnaidicídí guaiseacha áirithe i dtrádáil idirnáisiúnta, i gCoinbhinsiún Minamata maidir le Mearcair, i bPrótacal Montréal maidir le Substaintí lena nÍdítear an Ciseal Ózóin, chun úsáid comhábhar gníomhach a sheachaint a liostaítear mar Aicme Ia (“fíorghuaiseach”) nó Aicme Ib (“thar a bheith guaiseach”) san Aicmiú Lotnaidicídí faoi Ghuais arna Mholadh ag EDS. Comhlíontar an dlí cur chun feidhme ábhartha maidir le comhábhair ghníomhacha leis an ngníomhaíocht. Seachnaítear truailliú uisce agus ithreach agus glactar bearta glantacháin nuair a tharlaíonn an truailliú. (6) Bithéagsúlacht agus éiceachórais a chosaint agus a athbhunú I limistéir arna n-ainmniú ag an údarás náisiúnta inniúil don chaomhnú nó i ngnáthóga atá faoi chosaint, tá an ghníomhaíocht i gcomhréir le cuspóirí caomhnaithe na limistéar sin. Níl aon athrú ar ghnáthóga atá íogair go sonrach do chaillteanas bithéagsúlachta nó a bhfuil ardluach caomhnaithe acu, nó ar limistéir atá curtha ar leataobh le haghaidh athchóiriú ar ghnáthóga den sórt sin i gcomhréir leis an dlí náisiúnta. Áirítear leis an bhfaisnéis mhionsonraithe dá dtagraítear i bpointe 1.2(i) forálacha maidir leis an mbithéagsúlacht a chothabháil agus a fheabhsú b’fhéidir i gcomhréir le forálacha náisiúnta agus áitiúla, lena n-áirítear an méid a leanas: (a) dea-stádas caomhnaithe na ngnáthóg agus na speiceas a áirithiú, gnáthspeicis gnáthóige a chothabháil; (b) úsáid nó scaoileadh speiceas coimhthíoch ionrach a eisiamh; (c) úsáid speiceas neamhdhúchasach a eisiamh murar féidir an méid a leanas a léiriú: (i) go mbíonn dálaí éiceachórais fabhracha iomchuí (amhail aeráid, critéir ithreach, agus crios fásra, athléimneacht dóiteáin foraoise) mar thoradh ar úsáid an ábhair atáirgthe foraoisí; (ii) nach bhfuil na speicis dhúchasacha atá ar an suíomh faoi láthair oiriúnaithe níos mó do dhálaí réamh-mheasta aeráide agus peidihidreolaíocha; (d) a áirithiú go ndéanfar cáilíocht fhisiceach, cheimiceach agus bhitheolaíoch na hithreach a chothabháil agus a fheabhsú; (e) cleachtais atá neamhdhíobhálach don bhithéagsúlacht lena bhfeabhsaítear próisis nádúrtha foraoisí a chur chun cinn; (f) go n-eisiatar athrú ar éiceachórais ard-bhithéagsúlachta go héiceachórais nach bhfuil chomh bithéagsúil céanna; (g) go n-áirithítear éagsúlacht na ngnáthóg agus na speiceas gaolmhara a bhfuil nasc acu leis an bhforaois; (h) go n-áirithítear éagsúlacht na struchtúr clampa agus cothabháil nó feabhsú na gclampaí aibí agus adhmaid mhairbh. ( 1 ) Limistéar foraoise a bhfuil plean bainistíochta doiciméadaithe fadtéarmach (10 mbliana nó níos mó) ann ina leith, plean atá dírithe ar spriocanna bainistíochta sainmhínithe, agus a athbhreithnítear go tréimhsiúil.

Measúnú ar Acmhainní Foriomlána FAO 2020. Téarmaí agus sainmhínithe leagan an 4.6.2021: http://www.fao.org/3/I8661EN/i8661en.pdf). ( 2 ) Lena n-áirítear anailís ar (i) inbhuanaitheacht fhadtéarmach na hacmhainne adhmaid (ii) tionchair/brúnna ar chaomhnú gnáthóige, éagsúlacht na ngnáthóg gaolmhar agus coinníoll lománaithe lena n-íoslaghdaítear tionchair ar an ithir. ( 3 ) Maoracht agus úsáid a bhaint as foraoisí agus talamh foraoise ar bhealach, agus ar ráta, lena gcoinnítear a mbithéagsúlacht, a dtáirgiúlacht, a gcumas athghiniúna, a mbeogacht agus a gcumas chun feidhmeanna ábhartha éiceolaíocha, eacnamaíocha agus sóisialta a chomhlíonadh, anois agus amach anseo, ar an leibhéal áitiúil, ar an leibhéal náisiúnta agus ar an leibhéal domhanda, agus nach bhfágtar dá mbarr go ndéantar damáiste d'éiceachórais eile.

Rún H1 Treoirlínte Ginearálta maidir le Bainistiú Inbhuanaithe Foraoisí san Eoraip An Dara Comhdháil Aireachta um Chosaint Foraoisí san Eoraip 1993 (Forest Europe), 16-17 Meitheamh 1993, Heilsincí/an Fhionlainn (leagan an 4.6.2021: https://www.foresteurope.org/docs/MC/MC_helsinki_resolutionH1.pdf ). ( 4 ) Iarscríbhinn 2 a ghabhann le Rún L2. Treoirlínte Uile-Eorpacha ar an Leibhéal Oibríochta maidir le Bainistiú Inbhuanaithe Foraoisí. An Tríú Comhdháil Aireachta um Chosaint Foraoisí san Eoraip, 2-4 Meitheamh 1998, Liospóin na Portaingéile (leagan an 4.6.2021: https://foresteurope.org/wp-content/uploads/2016/10/MC_lisbon_resolutionL2_with_annexes.pdf#page=18). ( 5 ) Ciallaíonn talamh lena mbaineann stoc ardcharbóin bogaigh lena n-áirítear talamh portaigh, agus limistéir a bhíonn faoi fhoraois i dtólamh de réir bhrí 29(4)(a), (b) agus (c) de Threoir (AE) 2018/2001. ( 6 ) Mionchoigeartú 2019 ar Threoirlínte IPCC 2006 d’Fhardail Náisiúnta Gás Ceaptha Teasa (leagan an 4.6.2021: https://www.ipcc-nggip.iges.or.jp/public/2019rf/). ( 7 ) Limistéar foraoise a ainmnítear le coinneáil mar fhoraois agus ní féidir é a thiontú go talamhúsáid eile,

(Measúnú ar Acmhainní Foriomlána FAO 2020. Téarmaí agus sainmhínithe leagan an 4.6.2021: http://www.fao.org/3/I8661EN/i8661en.pdf). ( 8 ) ciallaíonn “limistéar foinsithe” an limistéar, arna shainiú go geografach, as a bhfaightear an bunábhar bithmhaise foraoise, as a bhfuil faisnéis iontaofa agus neamhspleách ar fáil, agus ina bhfuil na dálaí sách aonfhoirmeach le gur féidir measúnú a dhéanamh ar an riosca a bhaineann le saintréithe inbhuanaitheachta agus dlíthiúlachta na bithmhaise foraoise. ( 9 ) Lena gcuirtear Coinbhinsiún Stócólm maidir le truailleáin orgánacha leanúnacha (IO L 209, 31.7.2006, lch. 3.) chun feidhme san Aontas.

1.3. Bainistíocht foraoisí

Tuairisc ar an ngníomhaíocht

Bainistíocht foraoisí mar a shainmhínítear leis an dlí náisiúnta. I gcás nach bhfuil sainmhíniú den sórt sin sa dlí náisiúnta, comhfhreagraíonn bainistiú foraoisí do ghníomhaíocht eacnamaíoch ar bith a eascraíonn as córas is infheidhme maidir le foraois a mbíonn tionchar aici ar fheidhmeanna éiceolaíocha, eacnamaíocha nó sóisialta na foraoise. Toimhdítear leis an ngníomhaíocht nach mbeidh athrú ar an úsáid talún agus tarlaíonn sé ar thalamh atá ag teacht leis an sainmhíniú ar fhoraois a úsáidtear san fhardal náisiúnta de gháis ceaptha teasa, nó i gcás nach bhfuil sé sin ar fáil, tá sé i gcomhréir le sainmhíniú FAO ar fhoraois ( 12 ).

D’fhéadfadh na gníomhaíochtaí eacnamaíocha sa chatagóir seo a bheith bainteach le cód NACE A2 i gcomhréir le haicmiú staidrimh gníomhaíochtaí eacnamaíocha a bunaíodh le Rialachán (CE) Uimh. 1893/2006. Tá na gníomhaíochtaí eacnamaíocha sa chatagóir seo teoranta do NACE II 02.10, i.e. foraoiseolaíocht agus gníomhaíochtaí foraoiseachta eile, 02.20, i.e. lománaíocht, 02.30, i.e. bailiú táirgí foraoise fiáine neamhadhmaid atá ag fás agus 02.40, i.e. seirbhísí tacaíochta le haghaidh na foraoiseachta.

Critéir scagtha theicniúla







Rannchuidiú substaintiúil le maolú ar an athrú aeráide 1. Plean bainistíochta foraoisí nó ionstraim choibhéiseach 1.1. Tarlaíonn an ghníomhaíocht ar limistéar atá faoi réir plean bainistíochta foraoise nó ionstraim choibhéiseach, de réir mar a leagtar amach sa dlí náisiúnta nó, nuair nach bhfuil plean bainistíochta foraoise nó ionstraim choibhéiseach sainmhínithe sa dlí náisiúnta, dá dtagraítear i sainmhíniú EBT ar “limistéar foraoise lena mbaineann plean bainistíochta foraoise fadtéarma” (1). Leis an bplean bainistíochta foraoisí nó leis an ionstraim choibhéiseach cumhdaítear tréimhse 10 mbliana nó níos mó, agus déantar é a thabhairt cothrom le dáta go leanúnach. 1.2. Soláthraítear faisnéis ar na pointí seo a leanas nach bhfuil doiciméadaithe cheana féin sa phlean bainistíochta foraoisí nó sa chóras coibhéiseach: (a) spriocanna bainistíochta, lena n-áirítear srianta móra (2); (b) straitéisí agus gníomhaíochtaí ginearálta atá beartaithe chun na spriocanna bainistíochta a bhaint amach, lena n-áirítear oibríochtaí ionchasacha thar an timthriall iomlán foraoise; (c) sainmhíniú ar chomhthéacs na gnáthóige foraoise, lena n-áirítear príomhspeicis crainn foraoise atá ann cheana agus atá beartaithe don ghnáthóg, a bhfairsinge agus a ndáileadh; (d) sainmhíniú ar an limistéar de réir a fhoilsithe i gclárlann na talún; (e) urranna, bóithre, cearta slí agus rochtain eile phoiblí, gnéithe fisiceacha lena n-áirítear uiscebhealaí, limistéir atá faoi shrianta dlí nó faoi shrianta eile; (f) bearta a ghlactar chun dea-riocht na n-éiceachóras foraoise a chothabháil; (g) breithniú ar shaincheisteanna sóisialta (lena n-áirítear caomhnú an tírdhreacha, comhairliúchán le páirtithe leasmhara i gcomhréir leis na téarmaí agus na coinníollacha a leagtar síos sa dlí náisiúnta); (h) rioscaí a bhaineann le foraoisí a mheasúnú, lena n-áirítear dóiteáin foraoise, agus lotnaidí agus ráigeanna galar, agus é d’aidhm leis na rioscaí a chosc, a laghdú agus a rialú agus na bearta a chuirtear i bhfeidhm chun cosaint ar rioscaí iarmharacha a áirithiú. (i) tá na critéir DNSH ar fad ábhartha le haghaidh bainistíocht foraoisí. 1.3. Áirithítear inbhuanaitheacht na gcóras bainistíochta foraoisí, mar a dhoiciméadaítear sa phlean dá dtagraítear i bpointe 1.1, ach ceann de na cuir chuige is uaillmhianaí díobh seo a leanas a roghnú: (a) tá an plean bainistíochta foraoisí ag teacht leis an sainmhíniú náisiúnta is infheidhme maidir le bainistíocht inbhuanaithe ar fhoraoisí, (b) tagann an bainistiú foraoise le sainmhíniú Forest Europe (3) ar bhainistiú inbhuanaithe foraoisí, agus comhlíonann sé na Treoirlínte Uile-Eorpacha ar an Leibhéal Oibríochta maidir le Bainistiú Inbhuanaithe Foraoisí (4); (c) léiríonn na córais bhainistíochta atá i bhfeidhm comhlíontacht na gcritéar hinbhuanaitheachta foraoise a leagtar amach in Airteagal 29(6) de Threoir (AE) 2018/2001, agus amhail dáta a chur i bhfeidhm leis an ngníomh cur chun feidhme maidir le treoraíocht oibríochtúil don fhuinneamh ó bhithmhais foraoise arna ghlacadh faoi Airteagal 29(8) den Treoir sin. 1.4. Ní mar chuid den ghníomhaíocht talamh ag a bhfuil stoc ardcharbóin a dhíghrádú (5). 1.5. Comhlíonann an córas bainistíochta atá bainteach leis an ngníomhaíocht atá i bhfeidhm an oibleagáid díchill chuí agus na ceanglais dlíthiúlachta a leagtar síos i Rialachán (AE) Uimh. 995/2010. 1.6. Sa phlean bainistíochta foraoise nó san ionstraim choibhéiseach déantar foráil d’fhaireachán lena n-áirithítear cruinneas na faisnéise sa phlean, go háirithe a mhéid a bhaineann leis na sonraí a bhaineann leis an limistéar atá i gceist. 2. Anailís ar an tairbhe don aeráid 2.1. I gcás limistéar a chomhlíonann na ceanglais ar leibhéal an limistéir foinsithe foraoise chun a áirithiú go ndéanfar stoic charbóin agus linnte carbóin san fhoraois a chothabháil nó a neartú san fhadtéarma i gcomhréir le hAirteagal 29(7), pointe (b) de Threoir (AE) 2018/2001, comhlíonann an ghníomhaíocht na critéir seo a leanas: (a) léirítear san anailís ar thairbhe don aeráid go bhfuil glan-iarmhéid na n-astaíochtaí agus na n-aistrithe GCT arna nginiúint ag an ngníomhaíocht thar thréimhse 30 bliana ó thús na gníomhaíochta níos ísle ná bonnlíne a chomhfhreagraíonn do chomhardú na n-astaíochtaí agus na n-aistrithe GCT thar thréimhse 30 bliana ó thús na gníomhaíochta, bonnlíne a bhaineann leis na cleachtais “gnó mar is gnách” a bheadh curtha i gcrích sa réimse lena mbaineann in éagmais na gníomhaíochta. (b) meastar tairbhí aeráide fadtéarmacha a bheith cruthaithe le cruthúnas ar ailíniú le pointe (b) d’Airteagal 29(7) de Threoir (AE) 2018/2001. 2.2. I gcás limistéar nach gcomhlíonann na ceanglais ar leibhéal an limistéir foinsithe foraoise chun a áirithiú go ndéanfar stoic charbóin agus leibhéil linnte san fhoraois a chothabháil nó a neartú san fhadtéarma i gcomhréir le hAirteagal 29(7), pointe (b) de Threoir (AE) 2018/2001, comhlíonann an ghníomhaíocht na critéir seo a leanas: (a) léiríonn an anailís ar thairbhe don aeráid go bhfuil glan-iarmhéid na n-astaíochtaí agus na n-aistrithe GCT arna nginiúint ag an ngníomhaíocht thar thréimhse 30 bliana tar éis thús na gníomhaíochta níos ísle ná bonnlíne a chomhfhreagraíonn do chomhardú na n-astaíochtaí agus na n-aistrithe GCT thar thréimhse 30 bliana ag tosú ag tús na gníomhaíochta, bonnlíne a bhaineann leis na cleachtais “gnó mar is gnách” a bheadh curtha i gcrích sa réimse lena mbaineann in éagmais na gníomhaíochta. (b) tá an meán-ghlanchomhardú fadtéarmach gás ceaptha teasa sa ghníomhaíocht níos ísle ná an meán-chomhardú fadtéarmach gás ceaptha teasa atá tuartha don bhonnlíne, dá dtagraítear i bpointe 2.2, i gcás ina gcomhfhreagraíonn “fadtéarmach” do thréimhse níos faide, i.e. idir 100 bliana agus tréimhse thimthriall foraoise ina iomláine. 2.3. Comhlíonann an ghníomhaíocht na critéir seo a leanas go léir: (a) tá an anailís comhsheasmhach le Mionchoigeartú 2019 ar Threoirlínte IPCC 2006 d’Fhardail Náisiúnta Gás Ceaptha Teasa (6). Tá an anailís ar thairbhe don aeráid bunaithe ar fhaisnéis thrédhearcach, chruinn, chomhsheasmhach, iomlán agus inchomparáide, cumhdaítear léi na linnte carbóin ar fad a mbíonn tionchar ag an ngníomhaíocht orthu, lena n-áirítear bithmhais os cionn na talún, bithmhais faoi thalamh, brosna, bruscar agus ithir, ag brath ar na toimhdí is coimeádaí le haghaidh ríomhanna agus áirítear inti breithnithe iomchuí faoi na rioscaí a bhaineann le neamhbhuaine agus cúlú maidir le ceapadh carbóin, leis an riosca sáithiú agus leis an riosca sceite. (b) Féadann ceann acu seo a leanas a bheith ar na cleachtais “gnó mar is gnách”: (i) na cleachtais bhainistíochta mar atá doiciméadaithe sa leagan is déanaí den phlean bainistíochta foraoisí nó den ionstraim choibhéiseach sular cuireadh tús leis an ngníomhaíocht, más ann dóibh; (ii) na cleachtais is déanaí “gnó mar is gnách” sular cuireadh tús leis an ngníomhaíocht; (iii) na cleachtais a chomhfhreagraíonn do chóras bainistíochta lena n-áirithítear go ndéantar stoic charbóin agus linnte carbóin a chothabháil nó a neartú san fhadtéarma mar a leagtar amach in Airteagal 29(7), pointe (b), de Threoir (AE) 2018/2001. (c) tá gléine na hanailíse i gcoibhneasle méid an limistéir lena mbaineann agus úsáidtear luachanna atá sonrach don limistéar lena mbaineann. (d) Ní bheidh neamhchomhlíonadh Rialachán (AE) 2020/852 mar thoradh ar astaíochtaí agus aistrithe a tharlaíonn de bharr suaitheadh nádúrtha, amhail foirgeacht lotnaidí agus galar, dóiteáin foraoise, gaoth, damáistí stoirme, a mbíonn tionchar acu ar an limistéar agus is cúis le tearcfheidhmíocht, ar choinníoll go bhfuil an anailís ar an tairbhe don aeráid comhsheasmhach le Mionchoigeartú 2019 ar Threoirlínte IPCC 2006 d’Fhardail Náisiúnta Gás Ceaptha Teasa maidir le hastaíochtaí agus aistrithe de bharr suaitheadh nádúrtha. 2.4. Níl gá le gabháltais foraoise faoi bhun 13 heicteár chun anailís ar thairbhí aeráide a dhéanamh. 3. Ráthaíocht buaine 3.1. I gcomhréir leis an dlí náisiúnta, rathaítear stádas foraoise an limistéir ina dtarlaíonn an ghníomhaíocht le ceann de na bearta a leanas: (a) aicmítear an limistéar san eastát foraoise buan mar atá sainithe ag FAO (7); (b) tá an limistéar aicmithe mar limistéar faoi chosaint; (c) tá an limistéar faoi réir aon ráthaíochta dlíthiúla nó conarthaí lena n-áirithítear go bhfanfaidh sé ina fhoraois. 3.2. I gcomhréir leis an dlí náisiúnta, geallann oibreoir na gníomhaíochta go leanfar de thairbhí don aeráid a lorg mar a chinntear i bpointe 2 i nuashonruithe amach anseo ar an bplean bainistíochta foraoisí nó ar ionstraim choibhéiseach i ndiaidh na gníomhaíochta atá maoinithe. Thairis sin, geallann oibreoir na gníomhaíochta aon laghdú ar an tairbhe don aeráid a chinntear i bpointe 2 a chúiteamh le tairbhe choibhéiseach don aeráid a bheidh mar thoradh ar ghníomhaíocht a dhéanamh chomhfhreagraíonn do cheann de na gníomhaíochtaí foraoiseachta atá sainmhínithe sa Rialachán seo. 4. Iniúchóireacht Laistigh de 2 bhliain tar éis thús na gníomhaíochta agus gach 10 mbliana ina dhiaidh sin, déantar comhlíonadh na gníomhaíochta leis na critéir maidir le maolú ar an athrú aeráide agus leis na critéir DNSH a fhíorú trí cheachtar díobh seo a leanas: (a) na húdaráis náisiúnta inniúla ábhartha; (b) deimhnitheoir tríú páirtí neamhspleách, ar iarratas ó údaráis náisiúnta nó ó oibreoir na gníomhaíochta. D’fhonn costais a laghdú, féadfar iniúchóireachtaí a dhéanamh i gcomhar le haon deimhniú foraoise, deimhniú aeráide nó iniúchóireacht eile. Ní bheidh aon choinbhleacht leasa ag an deimhnitheoir neamhspleách tríú páirtí leis an úinéir ná leis an maoinitheoir, agus ní bheidh baint aige le forbairt ná le hoibríocht na gníomhaíochta. 5. Measúnú grúpa Is féidir comhlíonadh na gcritéar maidir le rannchuidiú substaintiúil le maolú ar an athrú aeráide agus comhlíonadh na gcritéar DNSH a sheiceáil: (a) ar leibhéal an limistéir foinsithe foraoise (8) de réir mar atá sainmhínithe in Airteagal 2, pointe (30), de Threoir (AE) 2018/2001; (b) ar leibhéal grúpa gabháltas atá sách aonfhoirmeach le gur féidir measúnú a dhéanamh ar an riosca a bhaineann le hinbhuanaitheacht na gníomhaíochta foraoise, ar choinníoll go bhfuil caidreamh buanfasach ag na gabháltais sin go léir eatarthu agus go bhfuil siad rannpháirteach sa ghníomhaíocht agus go mbeidh grúpa na ngabháltas sin mar an gcéanna le haghaidh na n-iniúchóireachtaí uile ina dhiaidh sin. Gan dochar suntasach a dhéanamh (“DNSH”) (2) Oiriúnú don athrú aeráide Comhlíontar leis an ngníomhaíocht na critéir a leagtar amach in Aguisín A a ghabhann leis an Iarscríbhinn seo. (3) Úsáid inbhuanaithe a bhaint as uisce agus acmhainní mara agus iad a chosaint Comhlíontar na critéir a leagtar amach in Aguisín E a ghabhann leis an Iarscríbhinn seo leis an ngníomhaíocht. Faisnéis mhionsonraithe dá dtagraítear i bpointe 1.2. (i) áirítear forálacha chun na critéir a leagtar amach in Aguisín B a ghabhann leis an Iarscríbhinn seo a chomhlíonadh. (4) Aistriú chuig geilleagar ciorclach Ní dócha go dtiocfaidh laghdú suntasach ar sholáthar inbhuanaithe de bithmhaise foraoise príomha atá oiriúnach chun táirgí atá bunaithe ar adhmad a mhonarú a bhfuil acmhainneacht fhadtéarmach chiorclaíochta acu mar thoradh ar an athrú foraoiseolaíochta arna spreagadh leis an ngníomhaíocht ar an limistéar atá cumhdaithe leis an ngníomhaíocht. Is féidir an critéar sin a léiriú tríd an anailís ar thairbhí don aeráid dá dtagraítear i bpointe (2). (5) Cosc agus rialú ar thruailliú Laghdaítear úsáid lotnaidicídí agus táthar i bhfabhar cur chuige nó teicnící malartacha, a bhféadfadh roghanna malartacha neamhcheimiceacha ar lotnaidicídí a bheith san áireamh leo, i gcomhréir le Treoir 2009/128/CE, cé is moite de na hócáidí sin inar gá lotnaidicídí a úsáid chun ráigeanna lotnaidí agus galar a rialú. Íoslaghdaíodh an úsáid a bhaintear as leasacháin leis an ngníomhaíocht agus ní úsáidtear aoileach inti. Comhlíonann an ghníomhaíocht Rialachán (AE) 2019/1009 nó na dlíthe náisiúnta maidir le leasacháin nó feabhsaitheoirí ithreach le haghaidh úsáid talmhaíochta. Glactar le bearta a dhéantar a dhoiciméadú agus a fhíordheimhniú go maith chun go seachnófar úsáid comhábhar gníomhach a liostaítear in Iarscríbhinn I, cuid A, de Rialachán (AE) 2019/1021 (9), i gCoinbhinsiún Rotterdam maidir leis an nós imeachta um thoiliú eolach roimh ré le haghaidh ceimiceáin agus lotnaidicídí guaiseacha áirithe i dtrádáil idirnáisiúnta, i gCoinbhinsiún Minamata maidir le Mearcair, i bPrótacal Montréal maidir le Substaintí lena nÍdítear an Ciseal Ózóin, chun úsáid comhábhar gníomhach a sheachaint a liostaítear mar Aicme Ia (“fíorghuaiseach”) nó Aicme Ib (“thar a bheith guaiseach”) san Aicmiú Lotnaidicídí faoi Ghuais arna Mholadh ag EDS (10). Comhlíontar an dlí náisiúnta maidir le comhábhair ghníomhacha leis an ngníomhaíocht. Seachnaítear truailliú uisce agus ithreach agus glactar bearta glantacháin nuair a tharlaíonn an truailliú. (6) Bithéagsúlacht agus éiceachórais a chosaint agus a athbhunú I limistéir arna n-ainmniú ag an údarás náisiúnta inniúil don chaomhnú nó i ngnáthóga atá faoi chosaint, tá an ghníomhaíocht i gcomhréir le cuspóirí caomhnaithe na limistéar sin. Níl aon athrú ar ghnáthóga atá íogair go sonrach do chaillteanas bithéagsúlachta nó a bhfuil ardluach caomhnaithe acu, nó ar limistéir atá curtha ar leataobh le haghaidh athchóiriú ar ghnáthóga den sórt sin i gcomhréir leis an dlí náisiúnta. Áirítear leis an bhfaisnéis mhionsonraithe dá dtagraítear i bpointe 1.2(i) forálacha maidir leis an mbithéagsúlacht a chothabháil agus a fheabhsú b’fhéidir i gcomhréir le forálacha náisiúnta agus áitiúla, lena n-áirítear an méid a leanas: (a) dea-stádas caomhnaithe na ngnáthóg agus na speiceas a áirithiú, gnáthspeicis gnáthóige a chothabháil; (b) úsáid nó scaoileadh speiceas coimhthíoch ionrach a eisiamh; (c) úsáid speiceas neamhdhúchasach a eisiamh murar féidir an méid a leanas a léiriú: (i) go mbíonn dálaí éiceachórais fabhracha iomchuí (amhail aeráid, critéir ithreach, agus crios fásra, athléimneacht dóiteáin foraoise) mar thoradh ar úsáid an ábhair atáirgthe foraoisí; (ii) nach bhfuil na speicis dhúchasacha atá ar an suíomh faoi láthair oiriúnaithe níos mó do dhálaí réamh-mheasta aeráide agus peidihidreolaíocha; (d) a áirithiú go ndéantar cáilíocht fhisiceach, cheimiceach agus bhitheolaíoch na hithreach a chothabháil agus a fheabhsú; (e) cleachtais atá neamhdhíobhálach don bhithéagsúlacht lena bhfeabhsaítear próisis nádúrtha foraoisí a chur chun cinn; (f) go n-eisiatar athrú ar éiceachórais ard-bhithéagsúlachta go héiceachórais nach bhfuil chomh bithéagsúil céanna; (g) go n-áirithítear éagsúlacht na ngnáthóg agus na speiceas gaolmhara a bhfuil nasc acu leis an bhforaois; (h) go n-áirithítear éagsúlacht na struchtúr clampa agus cothabháil nó feabhsú na gclampaí aibí agus adhmaid mhairbh. ( 1 ) Limistéar foraoise a bhfuil plean bainistíochta doiciméadaithe fadtéarmach (10 mbliana nó níos mó) ann ina leith, plean atá dírithe ar spriocanna bainistíochta sainmhínithe, agus a athbhreithnítear go tréimhsiúil.

Measúnú ar Acmhainní Foriomlána FAO 2020. Téarmaí agus sainmhínithe leagan an 4.6.2021: http://www.fao.org/3/I8661EN/i8661en.pdf). ( 2 ) Lena n-áirítear anailís ar (i) inbhuanaitheacht fhadtéarmach na hacmhainne adhmaid (ii) tionchair/brúnna ar chaomhnú gnáthóige, éagsúlacht na ngnáthóg gaolmhar agus coinníoll lománaithe lena n-íoslaghdaítear tionchair ar an ithir. ( 3 ) Maoracht agus úsáid a bhaint as foraoisí agus talamh foraoise ar bhealach, agus ar ráta, lena gcoinnítear a mbithéagsúlacht, a dtáirgiúlacht, a gcumas athghiniúna, a mbeogacht agus a gcumas chun feidhmeanna ábhartha éiceolaíocha, eacnamaíocha agus sóisialta a chomhlíonadh, anois agus amach anseo, ar an leibhéal áitiúil, ar an leibhéal náisiúnta agus ar an leibhéal domhanda, agus nach bhfágtar dá mbarr go ndéantar damáiste d’éiceachórais eile.

Rún H1 Treoirlínte Ginearálta maidir le Bainistíocht Inbhuanaithe ar Fhoraoisí san Eoraip An Dara Comhdháil Aireachta um Chosaint Foraoisí san Eoraip (Eoraip na bhForaoisí), 16-17 Meitheamh 1993, Heilsincí na Fionlainne (leagan an 4.6.2021: https://www.foresteurope.org/docs/MC/MC_helsinki_resolutionH1.pdf). ( 4 ) Iarscríbhinn 2 a ghabhann le Rún L2. Treoirlínte Uile-Eorpacha ar an Leibhéal Oibríochta maidir le Bainistiú Inbhuanaithe Foraoisí. An Tríú Comhdháil Aireachta um Chosaint Foraoisí san Eoraip, 2-4 Meitheamh 1998, Liospóin na Portaingéile (leagan an 4.6.2021: https://foresteurope.org/wp-content/uploads/2016/10/MC_lisbon_resolutionL2_with_annexes.pdf#page=18). ( 5 ) Ciallaíonn talamh lena mbaineann stoc ardcharbóin bogaigh lena n-áirítear talamh portaigh, agus limistéir a bhíonn faoi fhoraois i dtólamh de réir bhrí 29(4)(a), (b) agus (c) de Threoir (AE) 2018/2001. ( 6 ) Mionchoigeartú 2019 ar Threoirlínte IPCC 2006 d’Fhardail Náisiúnta Gás Ceaptha Teasa (leagan an 4.6.2021: https://www.ipcc-nggip.iges.or.jp/public/2019rf/). ( 7 ) Limistéar foraoise a ainmnítear le coinneáil mar fhoraois agus ní féidir é a thiontú go talamhúsáid eile.

(Measúnú ar Acmhainní Foriomlána FAO 2020. Téarmaí agus sainmhínithe leagan an 4.6.2021: http://www.fao.org/3/I8661EN/i8661en.pdf). ( 8 ) Ciallaíonn “limistéar foinsithe” an limistéar, arna shainiú go geografach, as a bhfaightear an bunábhar bithmhaise foraoise, as a bhfuil faisnéis iontaofa agus neamhspleách ar fáil, agus ina bhfuil na dálaí sách aonfhoirmeach le gur féidir measúnú a dhéanamh ar an riosca a bhaineann le saintréithe inbhuanaitheachta agus dlíthiúlachta na bithmhaise foraoise. ( 9 ) Lena gcuirtear Coinbhinsiún Stócólm maidir le truailleáin orgánacha leanúnacha (IO L 209, 31.7.2006, lch. 3.) chun feidhme san Aontas. ( 10 ) Aicmiú Lotnaidicídí faoi Ghuais arna Mholadh ag EDS (leagan 2019), https://apps.who.int/iris/bitstream/handle/10665/332193/9789240005662-eng.pdf?ua=1 https://apps.who.int/iris/bitstream/handle/10665/332193/9789240005662-eng.pdf?ua=1

1.4. Foraoiseacht caomhantais

Tuairisc ar an ngníomhaíocht

Cumhdaíonn an ghníomhaíocht gníomhaíochtaí bainistíochta foraoise a bhfuil de chuspóir leo gnáthóg nó speiceas amháin nó níos mó a chaomhnú. Toimhdítear leis an bhforaoiseacht caomhantais nach mbeidh athrú sa chatagóir úsáide talún agus tarlaíonn sé ar thalamh atá ag teacht leis an sainmhíniú ar fhoraois mar a leagtar amach sa dlí náisiúnta, nó i gcás nach bhfuil sé sin ar fáil, tá sé i gcomhréir le sainmhíniú FAO ar fhoraois ( 13 ).

D’fhéadfadh na gníomhaíochtaí eacnamaíocha sa chatagóir seo a bheith bainteach le cód NACE A2 i gcomhréir le haicmiú staidrimh gníomhaíochtaí eacnamaíocha a bunaíodh le Rialachán (CE) Uimh. 1893/2006. Tá na gníomhaíochtaí eacnamaíocha sa chatagóir seo teoranta do NACE II 02.10, i.e. foraoiseolaíocht agus gníomhaíochtaí eile foraoiseachta, 02.20, i.e. lománaíocht, 02.30, i.e. bailiú táirgí a fhásann go fiáin nach táirgí adhmaid iad agus 02.40, i.e. seirbhísí tacaíochta don fhoraoiseacht.

Critéir scagtha theicniúla







Rannchuidiú substaintiúil le maolú ar an athrú aeráide 1. Plean bainistíochta foraoisí nó ionstraim choibhéiseach 1.1. Tarlaíonn an ghníomhaíocht ar limistéar atá faoi réir plean bainistíochta foraoise nó ionstraim choibhéiseach, de réir mar a leagtar amach sa dlí náisiúnta nó, nuair nach bhfuil plean bainistíochta foraoise sainmhínithe i rialachán náisiúnta, dá dtagraítear i sainmhíniú EBT ar “limistéar foraoise lena mbaineann plean bainistíochta foraoise fadtéarmach” (1). Leis an bplean bainistíochta foraoisí nó leis an ionstraim choibhéiseach cumhdaítear tréimhse 10 mbliana nó níos mó agus déantar é a thabhairt cothrom le dáta go leanúnach. 1.2. Soláthraítear faisnéis ar na pointí seo a leanas nach bhfuil doiciméadaithe cheana féin sa phlean bainistíochta foraoisí nó sa chóras coibhéiseach: (a) spriocanna bainistíochta, lena n-áirítear srianta móra; (b) straitéisí agus gníomhaíochtaí ginearálta atá beartaithe chun na spriocanna bainistíochta a bhaint amach, lena n-áirítear oibríochtaí ionchasacha thar an timthriall iomlán foraoise; (c) sainmhíniú ar chomhthéacs na gnáthóige foraoise, príomhspeicis crainn foraoise atá ann cheana agus atá beartaithe don ghnáthóg, a bhfairsinge agus a ndáileadh, i gcomhréir le comhthéacs áitiúil éiceachórais na foraoise; (d) sainmhíniú ar an limistéar de réir a fhoilsithe i gclárlann na talún; (e) urranna, bóithre, cearta slí agus rochtain eile phoiblí, gnéithe fisiceacha lena n-áirítear uiscebhealaí, limistéir atá faoi shrianta dlí nó faoi shrianta eile; (f) bearta a ghlactar chun dea-riocht na n-éiceachóras foraoise a chothabháil; (g) breithniú ar shaincheisteanna sóisialta (lena n-áirítear caomhnú an tírdhreacha, comhairliúchán le páirtithe leasmhara i gcomhréir leis na téarmaí agus na coinníollacha a leagtar síos sa dlí náisiúnta); (h) rioscaí a bhaineann le foraoisí a mheasúnú, lena n-áirítear dóiteáin foraoise, agus lotnaidí agus ráigeanna galar, agus é d’aidhm leis na rioscaí a chosc, a laghdú agus a rialú agus na bearta a chuirtear i bhfeidhm chun cosaint ar rioscaí iarmharacha a áirithiú. (i) tá gach DNSH ábhartha don bhainistíocht foraoisí. 1.3. Sa phlean bainistíochta foraoisí nó san ionstraim choibhéiseach: (a) léirítear bunchuspóir ainmnithe bainistíochta (2) a bhfuil cosaint na hithreach nó an uisce (3), caomhnú na bithéagsúlachta (4) nó seirbhísí sóisialta (5) atá bunaithe ar sainmhínithe FAO i gceist leis; (b) lena gcuirtear cleachtais atá neamhdhíobhálach don bhithéagsúlacht agus lena bhfeabhsaítear próisis nádúrtha foraoisí chun cinn; (c) tá anailís ar an méid a leanas san áireamh: (i) tionchair agus brúnna ar chaomhnú gnáthóige agus ar éagsúlacht na ngnáthóg ghaolmhar; (ii) coinníoll lománaithe lena n-íoslaghdaítear tionchair ar an ithir; (iii) gníomhaíochtaí eile a mbíonn tionchar acu ar chuspóirí caomhnaithe, amhail fiach agus iascaireacht, gníomhaíochtaí talmhaíochta, féaraigh agus foraoiseachta, gníomhaíochtaí tionsclaíocha, mianadóireachta agus tráchtála. 1.4. Áirithítear inbhuanaitheacht na gcóras bainistíochta foraoisí, mar a dhoiciméadaítear sa phlean dá dtagraítear i bpointe 1.1 le ceann de na cuir chuige a leanas: (a) tá an plean bainistíochta foraoisí ag teacht leis an sainmhíniú náisiúnta maidir le bainistiú inbhuanaithe ar fhoraoisí, más ann dó; (b) tagann an bainistiú foraoise le sainmhíniú Forest Europe (6) ar bhainistiú inbhuanaithe foraoisí, agus comhlíonann sé na Treoirlínte Uile-Eorpacha ar an Leibhéal Oibríochta maidir le Bainistiú Inbhuanaithe Foraoisí (7); (c) léiríonn an córas bainistíochta atá i bhfeidhm comhlíontacht na gcritéar inbhuanaitheachta foraoise mar a shainmhínítear in Airteagal 29(6) de Threoir (AE) 2018/2001, agus amhail dáta a chur i bhfeidhm leis an ngníomh cur chun feidhme maidir le treoraíocht oibríochtúil don fhuinneamh ó bhithmhais foraoise arna ghlacadh faoi Airteagal 29(8) den Treoir sin. 1.5. Ní mar chuid den ghníomhaíocht talamh ag a bhfuil stoc ardcharbóin a dhíghrádú (8). 1.6. Comhlíonann na córais bhainistíochta atá bainteach leis an ngníomhaíocht atá i bhfeidhm an oibleagáid díchill chuí agus na ceanglais dlíthiúlachta a leagtar síos i Rialachán (AE) Uimh. 995/2010. 1.7. Sa phlean bainistíochta foraoise nó san ionstraim choibhéiseach déantar foráil d’fhaireachán lena n-áirithítear cruinneas na faisnéise sa phlean, go háirithe a mhéid a bhaineann leis na sonraí a bhaineann leis an limistéar atá i gceist. 2. Anailís ar an tairbhe don aeráid 2.1. I gcás limistéar a chomhlíonann na ceanglais ar leibhéal an limistéir foinsithe foraoise chun a áirithiú go ndéanfar stoic charbóin agus linnte carbóin san fhoraois a chothabháil nó a neartú san fhadtéarma i gcomhréir le hAirteagal 29(7), pointe (b) de Threoir (AE) 2018/2001, comhlíonann an ghníomhaíocht na critéir seo a leanas: (a) léirítear san anailís ar thairbhe don aeráid go bhfuil glan-iarmhéid na n-astaíochtaí agus na n-aistrithe GCT arna nginiúint ag an ngníomhaíocht thar thréimhse 30 bliana ó thús na gníomhaíochta níos ísle ná bonnlíne a chomhfhreagraíonn do chomhardú na n-astaíochtaí agus na n-aistrithe GCT thar thréimhse 30 bliana ó thús na gníomhaíochta, bonnlíne a bhaineann leis na cleachtais “gnó mar is gnách” a bheadh curtha i gcrích sa réimse lena mbaineann in éagmais na gníomhaíochta. (b) meastar tairbhí aeráide fadtéarmacha a bheith cruthaithe le cruthúnas ar ailíniú le pointe (b) d’Airteagal 29(7) de Threoir (AE) 2018/2001. 2.2. I gcás limistéar nach gcomhlíonann na ceanglais ar leibhéal an limistéir foinsithe foraoise chun a áirithiú go ndéanfar stoic charbóin agus leibhéil linnte san fhoraois a chothabháil nó a neartú san fhadtéarma i gcomhréir le hAirteagal 29(7), pointe (b) de Threoir (AE) 2018/2001, comhlíonann an ghníomhaíocht na critéir seo a leanas: (a) léiríonn an anailís ar thairbhe don aeráid go bhfuil glan-iarmhéid na n-astaíochtaí agus na n-aistrithe GCT arna nginiúint ag an ngníomhaíocht thar thréimhse 30 bliana tar éis thús na gníomhaíochta níos ísle ná bonnlíne a chomhfhreagraíonn do chomhardú na n-astaíochtaí agus na n-aistrithe GCT thar thréimhse 30 bliana ag tosú ag tús na gníomhaíochta, bonnlíne a bhaineann leis na cleachtais “gnó mar is gnách” a bheadh curtha i gcrích sa réimse lena mbaineann in éagmais na gníomhaíochta. (b) tá an meán-ghlanchomhardú fadtéarmach gás ceaptha teasa sa ghníomhaíocht níos ísle ná an meán-chomhardú fadtéarmach gás ceaptha teasa atá tuartha don bhonnlíne, dá dtagraítear i bpointe 2.2, i gcás ina gcomhfhreagraíonn “fadtéarmach” do thréimhse níos faide, i.e. idir 100 bliana agus tréimhse thimthriall foraoise ina iomláine. 2.3. Comhlíonann an ghníomhaíocht na critéir seo a leanas go léir: (a) tá an anailís comhsheasmhach le Mionchoigeartú 2019 ar Threoirlínte IPCC 2006 d’Fhardail Náisiúnta Gás Ceaptha Teasa (9). Tá an anailís ar thairbhe don aeráid bunaithe ar fhaisnéis thrédhearcach, chruinn, chomhsheasmhach, iomlán agus inchomparáide, cumhdaítear léi na linnte carbóin ar fad a mbíonn tionchar ag an ngníomhaíocht orthu, lena n-áirítear bithmhais os cionn na talún, bithmhais faoi thalamh, brosna, bruscar agus ithir, ag brath ar na toimhdí is coimeádaí le haghaidh ríomhanna agus áirítear inti breithnithe iomchuí faoi na rioscaí a bhaineann le neamhbhuaine agus cúlú maidir le ceapadh carbóin, leis an riosca sáithiú agus leis an riosca sceite. (b) Féadann ceann acu seo a leanas a bheith ar na cleachtais “gnó mar is gnách”: (i) na cleachtais bhainistíochta mar atá doiciméadaithe sa leagan is déanaí den phlean bainistíochta foraoisí nó den ionstraim choibhéiseach sular cuireadh tús leis an ngníomhaíocht, más ann dóibh; (ii) na cleachtais is déanaí “gnó mar is gnách” sular cuireadh tús leis an ngníomhaíocht; (iii) na cleachtais a chomhfhreagraíonn do chóras bainistíochta lena n-áirithítear go ndéantar stoic charbóin agus linnte carbóin a chothabháil nó a neartú san fhadtéarma mar a leagtar amach in Airteagal 29(7), pointe (b), de Threoir (AE) 2018/2001. (c) tá gléine na hanailíse i gcoibhneasle méid an limistéir lena mbaineann agus úsáidtear luachanna atá sonrach don limistéar lena mbaineann. (d) Ní bheidh neamhchomhlíonadh chritéir Rialachán (AE) 2020/852 mar thoradh ar astaíochtaí agus aistrithe a tharlaíonn de bharr suaitheadh nádúrtha, amhail foirgeacht lotnaidí agus galar, dóiteáin foraoise, gaoth, damáistí stoirme, a mbíonn tionchar acu ar an limistéar agus is cúis le tearcfheidhmíocht, ar choinníoll go bhfuil an anailís ar an tairbhe don aeráid comhsheasmhach le Mionchoigeartú 2019 ar Threoirlínte IPCC 2006 d’Fhardail Náisiúnta Gás Ceaptha Teasa maidir le hastaíochtaí agus aistrithe de bharr suaitheadh nádúrtha. 2.4. Níl gá le gabháltais foraoise faoi bhun 13 heicteár chun anailís ar thairbhí aeráide a dhéanamh. 3. Ráthaíocht buaine 3.1. I gcomhréir leis an dlí náisiúnta, rathaítear stádas foraoise an limistéir ina dtarlaíonn an ghníomhaíocht le ceann de na bearta a leanas: (a) aicmítear an limistéar san eastát foraoise buan mar atá sainithe ag FAO (10); (b) tá an limistéar aicmithe mar limistéar faoi chosaint; (c) tá an limistéar faoi réir aon ráthaíochta dlíthiúla nó conarthaí lena n-áirithítear go bhfanfaidh sé ina fhoraois. 3.2. I gcomhréir leis an dlí náisiúnta, geallann oibreoir na gníomhaíochta go leanfar de thairbhí don aeráid a lorg mar a chinntear i bpointe 2 i nuashonruithe amach anseo ar an bplean bainistíochta foraoisí nó ar ionstraim choibhéiseach i ndiaidh na gníomhaíochta atá maoinithe. Thairis sin, geallann oibreoir na gníomhaíochta aon laghdú ar an tairbhe don aeráid a chinntear i bpointe 2 a chúiteamh le tairbhe choibhéiseach don aeráid a bheidh mar thoradh ar ghníomhaíocht a dhéanamh chomhfhreagraíonn do cheann de na gníomhaíochtaí foraoiseachta atá sainmhínithe sa Rialachán seo. 4. Iniúchóireacht Laistigh de 2 bhliain ó thús na gníomhaíochta agus gach 10 mbliana ina dhiaidh sin, déanann ceachtar díobh seo a leanas comhlíontacht na gníomhaíochta leis an rannchuidiú substaintiúil leis na critéir um maolú ar an athrú aeráide agus leis na critéir DNSH a fhíorú: (a) na húdaráis náisiúnta inniúla ábhartha; (b) deimhnitheoir tríú páirtí neamhspleách, ar iarratas ó údaráis náisiúnta nó ó oibreoir na gníomhaíochta. D’fhonn costais a laghdú, féadfar iniúchóireachtaí a dhéanamh i gcomhar le haon deimhniú foraoise, deimhniú aeráide nó iniúchóireacht eile. Ní bheidh aon choinbhleacht leasa ag an deimhnitheoir neamhspleách tríú páirtí leis an úinéir ná leis an maoinitheoir, agus ní bheidh baint aige le forbairt ná le hoibríocht na gníomhaíochta. 5. Measúnú grúpa Is féidir comhlíonadh na gcritéar maidir le rannchuidiú substaintiúil le maolú ar an athrú aeráide agus comhlíonadh na gcritér DNSH a sheiceáil: (a) ar leibhéal an limistéir foinsithe foraoise (11) de réir mar atá sainmhínithe in Airteagal 2, pointe (30), de Threoir (AE) 2018/2001; (b) ar leibhéal grúpa gabháltas foraoise atá sách aonfhoirmeach le gur féidir measúnú a dhéanamh ar an riosca a bhaineann le hinbhuanaitheacht na gníomhaíochta foraoise, ar choinníoll go bhfuil caidreamh buanfasach ag na gabháltais sin go léir eatarthu agus go bhfuil siad rannpháirteach sa ghníomhaíocht agus go mbeidh grúpa na ngabháltas sin mar an gcéanna le haghaidh na n-iniúchóireachtaí uile ina dhiaidh sin. Gan dochar suntasach a dhéanamh (“DNSH”) (2) Oiriúnú don athrú aeráide Comhlíontar leis an ngníomhaíocht na critéir a leagtar amach in Aguisín A a ghabhann leis an Iarscríbhinn seo. (3) Úsáid inbhuanaithe a bhaint as uisce agus acmhainní mara agus iad a chosaint Comhlíontar na critéir a leagtar amach in Aguisín E a ghabhann leis an Iarscríbhinn seo leis an ngníomhaíocht. Áirítear leis an bhfaisnéis mhionsonraithe dá dtagraítear i bpointe 1.2.(i) forálacha chun na critéir a leagtar amach in Aguisín B a ghabhann leis an Iarscríbhinn seo a chomhlíonadh. (4) Aistriú chuig geilleagar ciorclach Ní dócha go dtiocfaidh laghdú suntasach ar sholáthar inbhuanaithe de bithmhaise foraoise príomha atá oiriúnach chun táirgí atá bunaithe ar adhmad a mhonarú a bhfuil acmhainneacht fhadtéarmach chiorclaíochta acu mar thoradh ar an athrú foraoiseolaíochta arna spreagadh leis an ngníomhaíocht ar an limistéar atá cumhdaithe leis an ngníomhaíocht. Féadtar na critéir sin a léiriú trí anailís ar na sochair don aeráid dá dtagraítear i bpointe (2). (5) Cosc agus rialú ar thruailliú Ní úsáideann an ghníomhaíocht lotnaidicídí ná leasacháin. Glactar bearta dea-dhoiciméadaithe agus infhíoraithe chun go seachnófar úsáid comhábhar gníomhach a liostaítear in Iarscríbhinn I, cuid A, de Rialachán (AE) 2019/1021 (12), Coinbhinsiún Rotterdam maidir leis an nós imeachta um thoiliú eolach roimh ré le haghaidh ceimiceáin agus lotnaidicídí guaiseacha áirithe i dtrádáil idirnáisiúnta, i gCoinbhinsiún Minamata maidir le Mearcair, i bPrótacal Montréal maidir le Substaintí lena nÍdítear an Ciseal Ózóin, chun úsáid comhábhar gníomhach a sheachaint, comhábhair ghníomhacha a liostaítear faoi aicme Ia (“fíorghuaiseach”) nó faoi aicme Ib (“thar a bheith guaiseach”) san Aicmiú Lotnaidicídí faoi Ghuais arna Mholadh ag EDS (13). Comhlíontar an dlí cur chun feidhme ábhartha maidir le comhábhair ghníomhacha leis an ngníomhaíocht. Seachnaítear truailliú uisce agus ithreach agus glactar bearta glantacháin nuair a tharlaíonn an truailliú. (6) Bithéagsúlacht agus éiceachórais a chosaint agus a athbhunú I limistéir arna n-ainmniú ag an údarás náisiúnta inniúil don chaomhnú nó i ngnáthóga atá faoi chosaint, tá an ghníomhaíocht i gcomhréir le cuspóirí caomhnaithe na limistéar sin. Níl aon athrú ar ghnáthóga atá íogair go sonrach do chaillteanas bithéagsúlachta nó a bhfuil ardluach caomhnaithe acu, nó ar limistéir atá curtha ar leataobh le haghaidh athchóiriú ar ghnáthóga den sórt sin i gcomhréir leis an dlí náisiúnta. Áirítear leis an bhfaisnéis mhionsonraithe dá dtagraítear i bpointe 1.2(i) forálacha maidir leis an mbithéagsúlacht a chothabháil agus a fheabhsú b’fhéidir i gcomhréir le forálacha náisiúnta agus áitiúla, lena n-áirítear an méid a leanas: (a) dea-stádas caomhnaithe na ngnáthóg agus na speiceas a áirithiú, gnáthspeicis gnáthóige a chothabháil; (b) úsáid nó scaoileadh speiceas coimhthíoch ionrach a eisiamh; (c) úsáid speiceas neamhdhúchasach a eisiamh murar féidir an méid a leanas a léiriú: (i) go mbíonn dálaí éiceachórais fabhracha iomchuí (amhail aeráid, critéir ithreach, agus crios fásra, athléimneacht dóiteáin foraoise) mar thoradh ar úsáid an ábhair atáirgthe foraoisí; (ii) nach bhfuil na speicis dhúchasacha atá ar an suíomh faoi láthair oiriúnaithe níos mó do dhálaí réamh-mheasta aeráide agus peidihidreolaíocha; (d) a áirithiú go ndéantar cáilíocht fhisiceach, cheimiceach agus bhitheolaíoch na hithreach a chothabháil agus a fheabhsú; (e) cleachtais atá neamhdhíobhálach don bhithéagsúlacht lena bhfeabhsaítear próisis nádúrtha foraoisí a chur chun cinn; (f) go n-eisiatar athrú ar éiceachórais ard-bhithéagsúlachta go héiceachórais nach bhfuil chomh bithéagsúil céanna; (g) go n-áirithítear éagsúlacht na ngnáthóg agus na speiceas gaolmhara a bhfuil nasc acu leis an bhforaois; (h) go n-áirithítear éagsúlacht na struchtúr clampa agus cothabháil nó feabhsú na gclampaí aibí agus adhmaid mhairbh. ( 1 ) Limistéar foraoise a bhfuil plean bainistíochta doiciméadaithe fadtéarmach (10 mbliana nó níos mó) ann ina leith, plean atá dírithe ar spriocanna bainistíochta sainmhínithe, agus a athbhreithnítear go tréimhsiúil, Measúnú ar Acmhainní Foriomlána FAO 2020. Téarmaí agus sainmhínithe (leagan an 4.6.2021: http://www.fao.org/3/I8661EN/i8661en.pdf). ( 2 ) An bunchuspóir ainmnithe bainistíochta a shanntar ar aonad bainistíochta (Measúnú ar Acmhainní Foriomlána FAO 2020. Téarmaí agus sainmhínithe 4.6.2021: http://www.fao.org/3/I8661EN/i8661en.pdf). ( 3 ) Foraois ina bhfuil cosaint na hithreach agus an uisce mar an cuspóir bainistíochta. (Measúnú ar Acmhainní Foriomlána FAO 2020. Téarmaí agus sainmhínithe leagan an 4.6.2021: http://www.fao.org/3/I8661EN/i8661en.pdf). ( 4 ) Foraois ina bhfuil caomhnú na héagsúlachta bitheolaíche mar an cuspóir bainistíochta. Áirítear leis ach níl sé teoranta do limistéir arna n-ainmniú don chaomhnú bithéagsúlachta laistigh de na limistéir faoi chosaint. (Measúnú ar Acmhainní Foriomlána FAO 2020. Téarmaí agus sainmhínithe leagan an 4.6.2021: http://www.fao.org/3/I8661EN/i8661en.pdf). ( 5 ) Foraois ina bhfuil seirbhísí sóisialta mar an cuspóir bainistíochta. (Measúnú ar Acmhainní Foriomlána FAO 2020. Téarmaí agus sainmhínithe leagan an 4.6.2021: http://www.fao.org/3/I8661EN/i8661en.pdf ( 6 ) Maoracht agus úsáid a bhaint as foraoisí agus talamh foraoise ar bhealach, agus ar ráta, lena gcoinnítear a mbithéagsúlacht, a dtáirgiúlacht, a gcumas athghiniúna, a mbeogacht agus a gcumas chun feidhmeanna ábhartha éiceolaíocha, eacnamaíocha agus sóisialta a chomhlíonadh, anois agus amach anseo, ar an leibhéal áitiúil, ar an leibhéal náisiúnta agus ar an leibhéal domhanda, agus nach bhfágtar dá mbarr go ndéantar damáiste d’éiceachórais eile.

Rún H1 Treoirlínte Ginearálta maidir le Bainistiú Inbhuanaithe Foraoisí san Eoraip An Dara Comhdháil Aireachta um Chosaint Foraoisí san Eoraip 1993 (Forest Europe), 16-17 Meitheamh 1993, Heilsincí/an Fhionlainn (leagan an 4.6.2021: https://www.foresteurope.org/docs/MC/MC_helsinki_resolutionH1.pdf) ( 7 ) Iarscríbhinn 2 a ghabhann le Rún L2. Treoirlínte Uile-Eorpacha ar Leibhéal Oibríochta le haghaidh Bainistíocht Inbhuanaithe Foraoisí. An Tríú Comhdháil Aireachta um Chosaint Foraoisí san Eoraip, 2-4 Meitheamh 1998, Liospóin na Portaingéile (leagan an 4.6.2021: https://foresteurope.org/wp-content/uploads/2016/10/MC_lisbon_resolutionL2_with_annexes.pdf#page=18). ( 8 ) Ciallaíonn talamh lena mbaineann stoc ardcharbóin bogaigh lena n-áirítear talamh portaigh, agus limistéir a bhíonn faoi fhoraois i dtólamh de réir bhrí 29(4)(a), (b) agus (c) de Threoir (AE) 2018/2001. ( 9 ) Mionchoigeartú 2019 ar Threoirlínte IPCC 2006 d’Fhardail Náisiúnta Gás Ceaptha Teasa (leagan an 4.6.2021: https://www.ipcc-nggip.iges.or.jp/public/2019rf/). ( 10 ) Limistéar foraoise a ainmnítear le coinneáil mar fhoraois agus ní féidir é a thiontú go talamhúsáid eile.

(Measúnú ar Acmhainní Foriomlána FAO 2020. Téarmaí agus sainmhínithe leagan an 4.6.2021: http://www.fao.org/3/I8661EN/i8661en.pdf). ( 11 ) ciallaíonn “limistéar foinsithe” an limistéar, arna shainiú go geografach, as a bhfaightear an bunábhar bithmhaise foraoise, as a bhfuil faisnéis iontaofa agus neamhspleách ar fáil, agus ina bhfuil na dálaí sách aonfhoirmeach le gur féidir measúnú a dhéanamh ar an riosca a bhaineann le saintréithe inbhuanaitheachta agus dlíthiúlachta na bithmhaise foraoise. ( 12 ) Lena gcuirtear Coinbhinsiún Stócólm maidir le truailleáin orgánacha leanúnacha (IO L 209, 31.7.2006, lch. 3.) chun feidhme san Aontas. ( 13 ) Aicmiú Lotnaidicídí faoi Ghuais arna Mholadh ag EDS (leagan 2019), (leagan an 4.6.2021: https://apps.who.int/iris/bitstream/handle/10665/332193/9789240005662-eng.pdf?ua=1).

2. GNÍOMHAÍOCHTAÍ COSANTA AGUS ATHCHÓIRITHE AN CHOMHSHAOIL

2.1. Athchóiriú bogach

Tuairisc ar an ngníomhaíocht

Is é atá i gceist le bogaigh a athchóiriú na gníomhaíochtaí eacnamaíocha sin trína gcuirtear athshlánú riochtaí bunaidh na mbogach chun cinn mar aon le gníomhaíochtaí eacnamaíocha trína gcuirtear feabhas ar fheidhmeanna na mbogach gan aon ghá go gcuirfí athshlánú riochtaí réamh-shuaite chun cinn, agus is é is brí le bogaigh an talamh sin a thagann leis an sainmhíniú idirnáisiúnta ar bhogach ( 14 ) nó ar thalamh portaigh ( 15 ) de réir mar atá leagtha amach sa Choinbhinsiún maidir le Bogaigh a bhfuil Tábhacht Idirnáisiúnta leo go háirithe mar Ghnáthóg d'Éin Uisce (Coinbhinsiún Ramsar) ( 16 ). Tá an limistéar lena mbaineann ag teacht le sainmhíniú an Aontais ar bhogaigh, mar a fhoráiltear i dTeachtaireacht ón gCoimisiún faoi úsáid stuama agus caomhnú bogach ( 17 ).

Níl cód tiomnaithe NACE ag an ngníomhaíocht dá dtagraítear san aicmiú staitistiúil gníomhaíochtaí eacnamaíocha a bunaíodh le Rialachán (CE) Uimh. 1893/2006, ach baineann sé le haicme 6 d’aicmiú staitistiúil na ngníomhaíochtaí um chosaint an chomhshaoil (CEPA) a bunaíodh le Rialachán (AE) Uimh. 691/2011 ó Pharlaimint na hEorpa agus ón gComhairle ( 18 ).

Critéir scagtha theicniúla







Rannchuidiú substaintiúil le maolú ar an athrú aeráide 1. Plean athchóirithe 1.1. Tá an limistéar cumhdaithe ag plean athchóirithe, atá comhsheasmhach le prionsabail agus treoirlínte Choimisiún Ramsar maidir le hathchóiriú bogach (1), go dtí go n-aicmítear an limistéar mar bhogach agus go gcumhdaítear é ag plean bainistíochta bogach, atá comhsheasmhach le treoirlínte Choinbhinsiún Ramsar maidir le pleanáil bainistíochta le haghaidh shuíomhanna Ramsar agus bogaigh eile (2). I gcás tailte móna, leanann an plean athchóirithe na moltaí atá sna rúin ábhartha de Choinbhinsiún Ramsar, lena n-áirítear rún XIII/13. 1.2. Déantar breithniú cúramach sa phlean athchóirithe ar dhálaí áitiúla hidreolaíocha agus peideolaíocha, lena n-áirítear dinimic an tsáithiúcháin ithreach agus an t-athrú ar thosca aeróbacha agus anaeróbacha. 1.3. Dírítear ar na critéir bainistíochta bogach ábhartha DNSH ar fad sa phlean athchóirithe. 1.4. Déantar foráil sa phlean athchóirithe d’fhaireachán lena n-áirithítear cruinneas na faisnéise atá sa phlean, go háirithe a mhéid a bhaineann leis na sonraí a bhaineann leis an limistéar atá i gceist. 2. Anailís ar an tairbhe don aeráid 2.1. Comhlíonann an ghníomhaíocht na critéir seo a leanas: (a) léirítear san anailís ar thairbhe don aeráid go bhfuil glan-iarmhéid na n-astaíochtaí agus na n-aistrithe GCT arna nginiúint ag an ngníomhaíocht thar thréimhse 30 bliana ó thús na gníomhaíochta níos ísle ná bonnlíne a chomhfhreagraíonn do chomhardú na n-astaíochtaí agus na n-aistrithe GCT thar thréimhse 30 bliana ó thús na gníomhaíochta, bonnlíne a bhaineann leis na cleachtais “gnó mar is gnách” a bheadh curtha i gcrích sa réimse lena mbaineann in éagmais na gníomhaíochta; (b) tá an meán-ghlanchomhardú fadtéarmach gás ceaptha teasa sa ghníomhaíocht níos ísle ná an meán-chomhardú fadtéarmach gás ceaptha teasa atá tuartha don bhonnlíne, dá dtagraítear i bpointe 2.2, i gcás ina gcomhfhreagraíonn “fadtéarmach” do 100 bliana. 2.2. Comhlíonann an ghníomhaíocht na critéir seo a leanas go léir: (a) tá an anailís comhsheasmhach le Mionchoigeartú 2019 ar Threoirlínte IPCC 2006 d’Fhardail Náisiúnta Gás Ceaptha Teasa (3). Go háirithe, má tá an sainmhíniú ar bhogach a úsáidtear san anailís sin difriúil leis an sainmhíniú ar bhogach a úsáidtear san fhardal náisiúnta GCT, tá aitheantas ar na catagóirí éagsúla talún a chumhdaítear leis an limistéar atá i gceist san áireamh san anailís. Tá an anailís ar thairbhe don aeráid bunaithe ar fhaisnéis thrédhearcach, chruinn, chomhsheasmhach, iomlán agus inchomparáide, cumhdaítear léi na linnte carbóin ar fad a mbíonn tionchar ag an ngníomhaíocht orthu, lena n-áirítear bithmhais os cionn na talún, bithmhais faoi thalamh, brosna, bruscar agus ithir, ag brath ar na toimhdí is coimeádaí le haghaidh ríomhanna agus áirítear inti breithnithe iomchuí faoi na rioscaí a bhaineann le neamhbhuaine agus cúlú maidir le ceapadh carbóin, leis an riosca sáithiú agus leis an riosca sceite. I gcás bogaigh chósta, tá breithniú san anailís ar an tairbhe don aeráid ar réamh-mheastacháin maidir le hardú ar leibhéal gaolmhar ionchasach na mara agus an acmhainneacht go n-aistreoidh na bogaigh. (b) Féadann ceann acu seo a leanas a bheith ar na cleachtais “gnó mar is gnách”: (i) cleachtais bhainistíochta mar atá doiciméadaithe sular cuireadh tús leis an ngníomhaíocht, más ann dóibh; (ii) na cleachtais is déanaí “gnó mar is gnách” sular cuireadh tús leis an ngníomhaíocht. (c) tá gléine na hanailíse i gcoibhneas le méid an limistéir lena mbaineann agus úsáidtear luachanna atá sonrach don limistéar lena mbaineann; (d) Ní bheidh neamhchomhlíonadh chritéir Rialachán (AE) 2020/852 mar thoradh ar astaíochtaí agus aistrithe a tharlaíonn de bharr suaitheadh nádúrtha, amhail foirgeacht lotnaidí agus galar, dóiteáin foraoise, gaoth, damáistí stoirme, a mbíonn tionchar acu ar an limistéar agus is cúis le tearcfheidhmíocht, ar choinníoll go bhfuil an anailís ar an tairbhe don aeráid comhsheasmhach le Mionchoigeartú 2019 ar Threoirlínte IPCC 2006 d’Fhardail Náisiúnta Gás Ceaptha Teasa maidir le hastaíochtaí agus aistrithe de bharr suaitheadh nádúrtha. 4. Ráthaíocht buaine 4.1. I gcomhréir leis an dlí náisiúnta, rathaítear stádas bogaigh an limistéir ina dtarlaíonn an ghníomhaíocht le ceann de na bearta a leanas: (a) limistéar foraoise a ainmnítear le coinneáil mar bhogach agus ní féidir é a thiontú go talamhúsáid eile; (b) tá an limistéar aicmithe mar limistéar faoi chosaint; (c) tá an limistéar faoi réir aon ráthaíochta dlíthiúla nó conarthaí lena n-áirithítear go bhfanfaidh sé ina bhogach. 4.2. I gcomhréir leis an dlí náisiúnta, geallann oibreoir na gníomhaíochta go leanfar de thairbhí don aeráid a lorg mar a chinntear i bpointe 2 i nuashonruithe amach anseo ar an bplean athshlánúcháin tar éis na gníomhaíochta atá maoinithe. Thairis sin, geallann oibreoir na gníomhaíochta aon laghdú ar an tairbhe don aeráid a chinntear i bpointe 2 a chúiteamh le tairbhe choibhéiseach don aeráid a bheidh mar thoradh ar ghníomhaíocht a chomhfhreagraíonn do cheann de na gníomhaíochtaí cosanta agus athshlánaithe comhshaoil atá sainmhínithe sa Rialachán seo. 5. Iniúchóireacht Laistigh de 2 bhliain ó thús na gníomhaíochta agus gach 10 mbliana ina dhiaidh sin, déanann ceachtar díobh seo a leanas comhlíontacht na gníomhaíochta leis an rannchuidiú substaintiúil leis na critéir um maolú ar an athrú aeráide agus leis na critéir DNSH a fhíorú: (a) na húdaráis náisiúnta inniúla ábhartha; (b) deimhnitheoir tríú páirtí neamhspleách, ar iarratas ó údaráis náisiúnta nó ó oibreoir na gníomhaíochta. D’fhonn costais a laghdú, féadfar iniúchóireachtaí a dhéanamh i gcomhar le haon deimhniú foraoise, deimhniú aeráide nó iniúchóireacht eile. Ní bheidh aon choinbhleacht leasa ag an deimhnitheoir neamhspleách tríú páirtí leis an úinéir ná leis an maoinitheoir, agus ní bheidh baint aige le forbairt ná le hoibríocht na gníomhaíochta. 6. Measúnú grúpa Is féidir comhlíonadh na gcritéar maidir le rannchuidiú substaintiúil le maolú ar an athrú aeráide agus comhlíonadh na gcritéar DNSH a sheiceáil ar leibhéal grúpa sealúchas atá aonchineálach go leordhóthanach chun riosca inbhuanaitheacht na gníomhaíochta foraoise a mheasúnú, ar choinníoll go bhfuil gaol buanfasach eatarthu agus go bhfuil siad páirteach sa ghníomhaíocht agus go bhfanann an grúpa sealúchas sin gan athrú le haghaidh gach iniúchadh dá éis sin. Gan dochar suntasach a dhéanamh (“DNSH”) (2) Oiriúnú don athrú aeráide Comhlíontar leis an ngníomhaíocht na critéir a leagtar amach in Aguisín A a ghabhann leis an Iarscríbhinn seo. (3) Úsáid inbhuanaithe a bhaint as uisce agus acmhainní mara agus iad a chosaint Comhlíontar na critéir a leagtar amach in Aguisín E a ghabhann leis an Iarscríbhinn seo leis an ngníomhaíocht. (4) Aistriú chuig geilleagar ciorclach Íoslaghdaítear baint móna. (5) Cosc agus rialú ar thruailliú Íoslaghdaítear úsáid lotnaidicídí agus táthar i bhfabhar cur chuige nó teicnící malartacha, a bhféadfadh roghanna malartacha neamhcheimiceacha ar lotnaidicídí a bheith san áireamh leo, i gcomhréir le Treoir 2009/128/CE, cé is moite de na hócáidí sin inar gá lotnaidicídí a úsáid chun ráigeanna lotnaidí agus galar a rialú. Leis an ngníomhaíocht sin, íoslaghdaítear úsáid leasachán agus ní úsáidtear aoileach. Comhlíonann an ghníomhaíocht Rialachán (AE) 2019/1009 nó na dlíthe náisiúnta maidir le leasacháin nó feabhsaitheoirí ithreach le hagh